Na srpskim putevima tokom leta rekordnih 19,5 mil. vozila › Made-in-Germany.rs\nU toku letnjneg perioda, od juna do avgusta ove godine, na auto-putevima u Srbiji je registrovano čak 19,5 miliona vozila, što predstavlja povećanje za 33,8 procenata u poređenju sa istim periodom prošle godine, dok u odnosu na 2019. godinu to povećanje iznosi 12,1 posto.\nU saopštenju JP “Putevi Srbije” se navodi da je povećan broj vozila doneo i veći prihod od naplate putarine, koji je dostigao 10,3 milijarde dinara, ili za 39,54 posto više nego prethodne godine, a za 22,63 posto više nego u istom periodu 2019.\nZahvaljujući dobroj organizaciji rada, povećan promet vozila nije uslovio zadržavanja ni na jednoj od 65 naplatnih stanica, a na pojedinim naplatnim stanicama zabeležen je rekordan broj vozila, navode u ovom preduzeću.\nKako preciziraju, kroz najveću naplatnu stanicu Beograd za tri dana vikenda, od 30. jula do 1. avgusta, prošlo 215.186 vozila, što je najveći broj vozila registrovan na toj stanici od njenog otvaranja, a slični rekordi su zabeleženi i na stanicama Stara Pazova, Preljina i Obrenovac.\nIz JP “Putevi Srbije” poručuju da je brzom prolasku kroz naplatne stanice doprineo konstantni trend porasta korišćenja uređaja za elektronsku naplatu putarine, koje u ovom trenutku koristi više od pola miliona ljudi. Stoga, iz tog preduzeća pozivaju građane da koriste ove uređaje i tako uštede sebi vreme koje bi mogli provesti u čekanju na naplatnoj rampi.\nU srpskim slobodnim zonama promet 4,9 mlrd. €\nFrankfurtski aerodrom uslužio rekordnih 70 miliona putnika\nOd MiG na 09/09/2021 / AKTUELNO / Ostavite komentar\nKoliko je novca dozvoljeno uneti i izneti iz Srbije?


Olympus SH-50 – Personal magazin\nOlympus SH-50 ima puno funkcija kojima može da se pohvali, ali se među njima ističe jedna koja će zauvek promeniti jednostavne fotoaparate: to je revolucionarni, super-oštar sistem za stabilizaciju slike…\nOlympus SH-50 ima puno funkcija kojima može da se pohvali, ali se među njima ističe jedna koja će zauvek promeniti jednostavne fotoaparate: to je revolucionarni, super-oštar sistem za stabilizaciju slike (IS).\nKompaktni SH-50 je prvi digitalni fotoaparat iz ove klase koji koristi sofisticirani sistem stabilizacije slike po pet osa, koji se inače koristi na DSLR modelima. Hibridni sistem stabilizacije video zapisa po 5 osa je toliko efikasan da doslovno možete da snimate video dok trčite – i to potpuno bez zamućenja. Za fotografije, stabilizacija slike po 3 ose je retko prisutna funkcija kod ovakve vrste fotoaparata. Kao svetski šampion u stabilizaciji slike, ovaj sistem se ne svodi samo na slike izuzetne oštrine. U kombinaciji sa iHS tehnologijama, ovaj sistem čini SH-50 istinski izuzetnim fotoaparatom za slikanje po slabom svetlu.\nMeđu iHS tehnologije spada TruePic VI procesor i CMOS senzor sa pozadinskim osvetljenjem koji izuzetnu osetljivost i brzinu koja je neophodna za isticanje detalja i umanjenje šuma u uslovima slabog osvetljenja. Pored toga, SH-50 poseduje i sjajnu funkciju za slikanje krupnih planova. Telefoto Makro režim vam omogućava da napravite krupne planove malih detalja sa rastojanja od svega 40cm i tako dobijete fascinanne fotografije i Full HD video zapise.\nVideo snimak koji zabeležite brzinom od 120fps u High-Speed Movie režimu, možete da pustite veoma sporo u HD rezoluciji i pogledate sve trenutke koje biste propustili da ste događaj posmatrali golim oko. U 1080 Full HD rezoluciji, SH-50 omogućava snimanje u 60i ili 30p formatu. Šta god da izaberete, rezultat će biti kristalno jasan.\nOlympus SH-50 was last modified: January 24th, 2013 by Redakcija\ndigitalni fotoaparatfoto aparatOlympusOlympus SH-50SH-50\nMichael Nobel potomak Alfreda Nobela posetio Comtrade


Novi ciklus prekvalifikacija za IT | Vojvodina ICT Cluster\nNovi ciklus prekvalifikacija za IT\nVojvođanski IKT klaster je partner Vlade RS i u novom ciklusu programa za prekvalifikacije u IT sektoru. Program je nastao na temelju projekta IKT Klaster Akademija koji smo uspešno sproveli uz pomoć USAID-a 2014. godine. U ovom poslu ćemo ponovo sarađivati sa Visokom poslovnom školom strukovnih studija u Novom Sadu, gde će se održavati teorijski deo nastave, kao i sa IT kompanijama koje su spremne da otvore vrata za praktičan rad naših polaznika i njihovo eventualno zapošljavanje.\nOdabir polaznika se vrši u dve faze. U prvoj je Vlada RS odabrala nešto preko 2,000 kandidata i škole koje će držati kurseve. Ovi kandidati će zatim putem sajta www.itobuke.rs podneti liste želja za škole koje žele da pohađaju. Za kandidate koji se prijave za naše kurseve ćemo organizovati prijemni ispit. Više o proceduri upisa, u nastavku ovog teksta.\nOvaj put ćemo upisati dve grupe polaznika, po 20 u svakoj grupi. Jedna grupa će pohađati Java Junior kurs, a druga .NET Junior kurs. Više detalja o programima pogledajte na sledećim linkovima:\nJava Junior program >>>\n.NET Junior program >>>\nCilj/svrha programa naših prekvalifikacija\nOsposobiti polaznike da samostalno mogu da izrade aplikacije niske i srednje kompleksnosti korišćenjem programskih jezika Java i/ili C#. Pružiti dobru osnovu za samostalno izučavanje i produbljivanje znanja programiranja i programerskih veština. U kombinaciji kvalitetne teorijske nastave i praktične obuke, obezbediti polaznicima dobru osnovu da započnu karijeru u IT-ju.\nTeorijski deo traje 272 časa (jedan čas traje 45 minuta), a nakon teorije sledi minimum 160 sati praktičnog rada u IT kompanijama. Polaznicima će biti obezbeđeno i 20 časova na temu mekih veština i vođenja karijere – pravljenje biografije, priprema za razgovor za posao, posete kompanijama itd.\nSva predavanja se odvijaju na srpskom jeziku.\nNakon teorijskog dela ćemo, u saradnji sa IT kompanijama, polaznike koji su se kvalifikovali uputiti na praksu. Način na koji je praksa organizovana varira od kompanije do kompanije i stvar je dogovora sa praktikantom.\nSaveti za polaznike\nPolaznicima koji ne poseduju računar će biti obezbeđeno korišćenje računara u laboratorijama tokom nastave. Međutim, preporučujemo nabavku sopstvenog računara, jer je za uspešno završavanje ovih kurseva neophodno samostalno učiti i van predavanja – prema našem iskustvu barem 20 do 25 sati nedeljno. Investicija u sopstveni računar je možda zahtevna, ali više nego opravdana.\nKursevi su veoma zahtevni, sa intenzivnom dinamikom nastave i potrebom za dosta samostalnog rada i učenja. Zato je najbolje da uopšte ne izostajete sa nastave ili barem da izostanke svedete na najmanju moguću meru. Ovo ne samo zbog klauzule u ugovoru koja drastično kažnjava izostanke iznad određenog procenta, nego i zato što je veoma teško nadoknaditi izgubljeno vreme i gradivo.\nZa polaznike će biti organizovana onlajn platforma za međusobnu i saradnju sa predavačima. Polaznicima se preporučuje da bez ustručavanja tu postavljaju pitanja, razmenjuju iskustva i diskutuju. Ova platforma može umnogome da olakša rad i napredovanje.\nNašu ekipu nastavnog osoblja čine iskusni predavači sa Fakulteta tehničkih nauka iz Novog Sada, kao i ljudi iz IT kompanija, sa kojima smo uspešno realizovali i ranije projekte:\ndr Vladimir Dimitrieski\nObe grupe kreću sa istim rasporedom i nastava se održava u istim terminima, paralelno. Vojvođanski IKT klaster želi da obezbedi vrhunski kvalitet obuke i zato upisujemo manji broj polaznika, kako bi svaki polaznik dobio maksimalnu pažnju i podršku. Nastava počinje u sredu, 6. februara 2019. godine i odvijaće se dva puta nedeljno – sredom od 18 do 21:15 časova i subotom od 15 do 18:15 časova – svaki put po dva dvočasa.\nMoguće su izmene ovog rasporeda, koje će blagovremeno biti komunicirane sa polaznicima.\nProgram će biti realizovan u prostorijama Visoke poslovne škole strukovnih studija, ulica Vladimira Perića – Valtera, 4, Liman I, u kampusu Univerziteta u Novom Sadu.\nZa prijem polaznika na praksu, Vojvođanski IKT klaster je potpisao sporazum sa kompanijama Execom, GreenSoft, TIAC, ComData, DevoTeam, Intens, Levi9 i Zesium – sve iz Novog Sada. Na praksu će biti upućeni samo polaznici koji sa uspehom završe obuku.\nSvi kandidati koji budu odabrani za upis nakon testiranja, moraju da potpišu Ugovor o pohađanju obuke i da uplate učešće u finansiranju programa u iznosu od 100 evra, i to u dinarima po srednjem kursu Narodne banke Srbije na dan uplate, a najkasnije do 4. februara, 2019. godine.\nTestiranje i upis\nU prvoj fazi će biti organizovano testiranje svih prijavljenih kandidata, prema rasporedu i na lokaciji o kojima će kandidatima blagovremeno biti dostavljena informacija.\nKorisne informacije o testiranju:\nTestiranje će se obaviti pismeno.\nTest će sadržati ukupno 40 pitanja, 30 pitanja iz oblasti logike i računarske pismenosti i 10 pitanja iz poznavanja engleskog jezika (A2).\nU testu neće biti pitanja koja zahtevaju predznanje iz programiranja. Pimer testa iz kog možete steći sliku o pitanjima pogledajte ovde: Primer ulaznog testa i testa iz engleskog jezika.\nPredviđeno vreme za polaganje testa je 120 minuta.\nZa svako pitanje će biti ponuđeno više odgovora, od kojih je najmanje jedan tačan.\nSvi kandidati će biti podeljeni u grupe gde svaka grupa ima različita pitanja.\nRezultati će biti sabrani na osnovu ukupnog broja tačnih odgovora, prema ključu testa.\nNa testu nije dozvoljeno korišćenje mobilnog telefona, digitrona – niti bilo kakvog drugog pomagala.\nSvi kandidati moraju imati svoju ličnu kartu na stolu tokom testiranja.\nNa pismenom testu će se tražiti od kandidata da označe preferirani kurs – Java ili .NET. Nakon formiranja konačne liste za prijem, kandidati će biti raspoređeni u grupe, pri čemu će se u najvećoj mogućoj meri poštovati ova referenca.\nDruga faza testiranja su intervjui koji će biti organizovani prema rasporedu i na lokaciji u Novom Sadu o kojima će kandidati dobiti blagovremenu informaciju. Na intervju će biti pozvan ograničen broj kandidata, a na osnovu rezultata sa testiranja.\nKorisne informacije o intervjuima:\nPredviđeno vreme trajanja individualnih intervjua je do 10 minuta.\nPreporučujemo kandidatima koji budu pozvani na intervju da istom pristupe iskreno i opušteno.\nČitav proces selekcije će dati rang listu koja će kombinovati rezultate sa onlajn testa i sa intervjua. Najboljih 40 kandidata će biti podeljeni u dve grupe i pozvani da potpišu ugovore.\nZa sve informacije polaznici se mogu obratiti isključivo putem elektronske pošte, na adresu brainsacademy@vojvodinaICTcluster.org\nTermini izvodjenja nastave su promenjeni u odnosu na sajt ITobuke, sto? Iz satnice ako sam dobro izracunao trajanje kursa ce biti 12 meseci?\nZar bas mora subota posle podne 🙁\nKompanije klastera zapošljavaju preko 4.000 stručnjaka.


Komandant borbene grupe EU „osmotrio“ srpsku vojsku - Sputnjik Srbija\n16:22 03.07.2019 (osveženo 16:33 03.07.2019) Preuzmite kraći link\nTokom posete se brigadni general Bosmalis uverio u visok stepen osposobljenosti pripadnika Vojske Srbije i izrazio zadovoljstvo nivoom obučenosti, zalaganja i motivisanošću pripadnika evaluiranih jedinica.\nBorbena grupa „Helbrok“ je jedna od borbenih grupa Evropske unije spremna za angažovanje u njenim operacijama i misijama.\nBorbenu grupu „Helbrok“ inicijalno su formirale Grčka, kao vodeća država, Rumunija, Bugarska i Kipar 2007. godine i od tada je više puta bila u pripravnosti za angažovanje.\nSrbija je pristupila ovoj borbenoj grupi 2016. godine potpisivanjem tehničkog sporazuma sa zemljama-članicama.\nUčešćem snaga Vojske Srbije u borbenim grupama Evropske unije potvrđuje se opredeljenost Srbije za deljenje odgovornosti kada je u pitanju bezbednost u regionu i šire.\nU prvoj polovini 2020. godine u pripravnosti za angažovanje ove borbene grupe nalaziće se pet štabnih oficira, vod Vojne policije i tim za civilno-vojnu saradnju iz Vojske Srbije, navedeno je u saopštenju.\nvojska, Srbija, Helbrok


Plavo-beli dočekuju Slobodu, pobeda znači opstanak\nZaostalim susretom 28. kola nastavlja se takmičenje u okviru Košarkaške lige Srbije u sezoni 2020/21. Protivnik ekipe OKK Beograda u ovoj rundi biće ekipa Slobode iz Užica. Meč u hali 'Mega Factory' igra se u sredu 07. aprila 2021. godine, sa početkom u 15:00 časova.\nPlavo-beli su tokom aktuelne sezone zabeležili jedanaest pobeda i sedamnaest poraza, uz jedan neodigran meč. U prethodnom susretu su kao domaćini savladali ekipu Dinamika, a meč je završen rezultatom 92:78. Gosti su tokom aktuelne sezone zabeležili četrnaest pobeda i četrnaest poraza, uz jedan neodigran meč. U prethodnom kolu su kao domaćini poraženi u duelu sa ekipom Metalca, a rezultat je bio 86:88. Dva tima su se već sastala tokom aktuelne sezone, a meč u Užicu završen je trijumfom ekipe Slobode rezultatom 97:81. Prvotimac plavo-belih Marko Brekić istakao je važnost ove utakmice u borbi za opstanak u ligi i najavio veliku borbu:\nJako važna utakmica je ispred nas, jer bismo u slučaju pobede obezbedili opstanak, što je i bio cilj u ovoj sezoni. Veoma bitno je da budemo koncentrisani i da svedeno greške na minimum. Sloboda ima talentovanu mladu ekipu koja je izborila plasman u završnicu ABA 2 lige i nema sumnje da će biti izuzetno teška utakmica. Izvor OKK Beograd #KLSRB


► Građanski front: Represija rezultat povređene sujete jednog čoveka\nGrađanski front danas je najoštrije osudio "golu represiju prema građanima" zbog "povređene sujete jednog čoveka", koja se desila na protestu u Beogradu protiv novih mera Kriznog štaba i neodgovornosti vlasti.\n"Građani su se spontano okupili, kako bi izrazili negodovanje poigravanjem vlasti s epidemijom i merama. Skup je izraz bunta protiv potpuno suludog toka događaja koji je doveo do novog pika epidemije, ali i temeljnog nepoverenja prema merama i podacima vlasti", stoji u saopštenju.\nNavodi se da je nakon što se epidemija obuzdala zahvaljujući nadljudskim naporima medicinskih radnika, a uprkos lošim radnim uslovima i nedostatku medicinske opreme, vlast brže-bolje poništila sve rezultate potpuno "sumanutim dopuštanjem svega i svačega" – od punih tribina, preko masovnih slavlja, do izbora, koji su zbog predizbornih, izbornih i postizbornih gužvi, takođe bili sporni i iz zdravstvene perspektive.\n"Građani su, opremljeni maskama i dostojanstvom, izašli na ulice i izrazili protest protiv takve neodgovornosti i bezobrazluka. Zbog povređene sujete jednog čoveka, policijski odgovor je gola represija prema građanima i prekomerna upotreba sile", istakao je Građanski front.\nnove mere /\nNove sanitarne mere u Grčkoj: Maske svuda i za decu, ponovo zabrane\nPovratak ograničenja, opšta upotreba maski i stroga kontrola, među novim merama su koje je danas objavila Vlada Grčke zbog ponovnog širenja zaraze korona virusom.\nSve mere koje je donosio Krizni štab Vlade Srbije za suzbijanje epidemije koronavirusa, bile se "u skladu sa epidemioliškim pokazateljima u datom trenutku" - izjavila je danas Darija...\nUmesto da inspekcije izađu na teren na apel doktora, nadležni iz Beograda otvoreno poručuju da neće kontrolisati nošenje maski u javnom prevozu direktno demonstrirajući presudni uticaj...


Peticija - Stop trovanju - O-RUK\nPeticija – Stop trovanju\nU našim krajevima postoji duga tradicija trovanja pasa i mačaka. I danas širom Srbije vlasnički psi, ali i ulični psi, mačke, ptice, ježevi i druge životinje svakodnevno umiru u najvećim mukama kao žrtve trovanja.\nDa li ste znali da je najčešći uzrok nasilnih smrti životinja – baš trovanje?!\nZbog Runda, malog trojca Nore, Vilija i Lune, i dragog Lenija, koji si bili spašeni od strane udruženja Pet Mondo i naizgled sigurni, ali i zbog stotine drugih nedužnih životinja koje svakodnevno stradaju želimo da pokrenemo inicijativu kojom bi se ograničio i kontrolisao promet supstanci opasnih po život i ljudi, životinja i životnu sredinu! Da, i ljudi jer u opasnosti nisu samo životinje, već i ljudi, a pre svega deca.\nPesticidi se u Srbiji upotrebljavaju u sve većoj količini – što ih širi krug ljudi koristi, to su češće pogrešne upotrebe i zloupotrebe, zbog kojih su posledice po ljudsko zdravlje, prirodu i živi svet sve veće. Kako je moguće da se obični antibiotici u apoteci ne mogu kupiti bez recepta, pečata i potpisa ovlašćenog lekara, a otrovi, koji su opasnost za sva živa bića, mogu da se kupe u neograničenim količinama, na svakom ćošku?\nOvom peticijom želimo izmenu Pravilnika o ograničenjima i zabranama proizvodnje, stavljanja u promet i korišćenja hemikalija. Apelujemo na sve pojedince, roditelje, bake i deke, ljubitelje životinja, borce za zaštitu životne sredine i građane Srbije da daju svoj potpis i zaustave nekontrolisan i slobodan promet opasnih preparata.\nTags: pas, peticija, trovanje, životinje, životinjska prava\nPrevious Veliki ekološki protest u Beogradu


Registracija preduzetnika iz radnog odnosa - SamSvojGazda\nUkoliko želite da pokrenete sopstveni biznis, činjenica da ste zaposleni kod poslodavca, po pravilu, nije prepreka da se registrujete kao preduzetnik.\nTačnije, ne postoje zakonska ograničenja da budete istovremeno i preduzetnik i zaposleni.\nIpak, izvor ograničenja može biti ugovor o radu koji sadrži klauzulu zabrane konkurencije, kojom se zaposleni obavezuje da tokom trajanja radnog odnosa ne obavlja iste ili slične poslove za druge nalogodavce.\nPreduzetnik koji registruje firmu iz „radnog odnosa“ odnosno kome je obavljanje samostalne delatnosti dopunska delatnosti plaća manje dažbine državi od preduzetnika kome je ovo osnovna delatnost. On je oslobođen plaćanja doprinosa za zdravstveno osiguranje i osiguranje u slučaju nezaposlenosti.\nSvaka promena stutusa preduzetnika prijavljuje se Poreskoj upravi putem poreske prijave PPDG-1R. Dve najčešće situacije o kojima se obaveštavaju nadležni su raskid radnog odnosa sa poslodavcem i zasnivanje radnog odnosa od strane osobe kojoj je samostalna delatnost do tada bila osnovna delatnost.\nTokom ovih promena treba voditi računa i o prijavi na obavezno socijalno osiguranje.\nZa jednu osobu u sistemu može postojati samo jedna prijava. Ukoliko je lice osigurano po više osnova (istovremeno je i preduzetnik i zaposleno lice) prijava se vrši po prioritetnom osnovu. Zaposlenje uvek ima prioritet nad preduzetnikom. Osoba koja je istovremeno i zaposlena i preduzetnik biće prijavljena kao zaposlena. Međutim, ako takva osoba raskine ugovor o radu, ostaje osigurana jedino kao preduzetnik i tada je potrebno rwegulisati prijavu na obavezno socijalno osiguranje na šalterima ispostava PIO Fonda ili RFZO.


Prema planu koji je predstavio ministar Janis Karosus, a koji će stupiti na snagu 1. marta 2021. godine, ljudi koji su vakcinisani protiv kovida-19 po dolasku neće morati da imaju negativan PCR test.\n- Očekuje se da će izmenjeni akcioni plan dodatno pojačati interesovanje avio-kompanija za obavljanje dodatnih letova za Kipar, poboljšati povezanost i povećati putnički promet - rekao je ministar.\nŠto se tiče kategorizacije zemalja, kategorija A biće zamenjena "zelenom kategorijom", za koju neće biti ograničenja.\nKipar uvodi nove mere, jedna od njih je POLICIJSKI ČAS\nKategorija B biće zamenjena "narandžastom", za koju će biti potreban negativan PCR test ne stariji od 72 sata pre polaska, što se i danas primenjuje.\nKategorija C postaće "crvena", i to podrazumeva da putnik ima dva negativna PCR testa, jedan ne stariji od 72 sata i drugi po dolasku na Kipar. U ovoj kategoriji se ne primenjuju mere samoizolacije, piše "Cyprus mail".\nAkcionim planom uvodi se i četvrta kategorija, ona "siva" ili "kategorija posebne dozvole". Putnici koji stižu iz zemalja u ovoj kategoriji moraće da pokažu negativan PCR test ne stariji od 72 sata i moraju da se samoizoluju po dolasku u skladu sa uputstvima ministarstva zdravlja.\nOve kategorije su u skladu sa smernicama Evropskog centra za prevenciju i kontrolu bolesti (ECDC).\nMinistarstvo zdravlja će kategorizovati zemlje na osnovu nedeljnog izveštaja ili procene ECDC. U slučajevima zemalja koje ECDC ne procenjuje, ovu procenu će izvršiti ministarstvo zdravlja.\nZemlje EU, zemlje Evropskog ekonomskog prostora, uključujući Ujedinjeno Kraljevstvo i Švajcarsku, zemlje na listi trećih zemalja Evropskog saveta, Rusija, Ukrajina, Izrael, Liban, UAE, Jordan, Saudijska Arabija, Egipat i Belorusija biće klasifikovane u zelenu, narandžastu i crvenu kategoriju.\nOstale treće zemlje koje nisu gore navedene biće klasifikovane u sivu, a putnici sa ovih odredišta zahtevaće posebnu dozvolu za ulazak na Kipar. Kipranima i evropskim državljanima koji dolaze iz zemalja sive kategorije nije potrebna posebna dozvola.\nŠto se tiče testiranja, važi isto kao i sada: kiparski državljani, njihovi supružnici i deca, ljudi koji žive na Kipru i oni kojima je dozvoljen ulazak u tu zemlju u skladu sa Bečkom konvencijom mogu se testirati po dolasku.\nDo 15. januara primenjivaće se postojeći sistem kategorizacije koji svrstava zemlje u tri grupe na osnovu njihove epidemiološke procene koju sprovodi ministarstvo zdravlja.\nSlučajni testovi za putnike koji stižu iz inostranstva biće nastavljeni na osnovu epidemioloških kriterijuma zemalja iz kojih će se obavljati letovi za Kipar, rekao je ministar.


Saopštenje za javnost povodom nedozvoljenog uticaja na v.d. direktora Agencije za privatizaciju – Agencija za sprečavanje korupcije\nSaopštenje za javnost povodom nedozvoljenog uticaja na v.d. direktora Agencije za privatizaciju\nU toku je konkurs za stažiranje u Agenciji\nAgencija za borbu protiv korupcije se povodom obaveštenja v.d. direktora Agencije za privatizaciju Vide Uzelac zbog nedozvoljenog uticaja kome je u vršenju javne funkcije izložena od strane funkcionera Predraga Mikića 2. juna obratila predsedniku Republike, čiji je on savetnik za privredu, radi pokretanja odgovarajućeg postupka, a u skladu sa odredbama člana 37. Zakona o Agenciji za borbu protiv korupcije.\nPredsednik Republike je 5. juna dostavio Agenciji za borbu protiv korupcije informaciju u kojoj je naveo da je preduzeo mere i zaključio da nema elemenata na osnovu kojih bi u okviru svojih zakonskih ovlašćenja pokrenuo bilo kakav postupak protiv Predraga Mikića.\nPo prijemu ove informacije Agencija je danas, 10. juna, predsedniku Republike dostavila odgovor u vezi sa tumačenjem ustavnih i zakonskih nadležnosti i ovlašćenja predsednika Republike i zakonskih obaveza Agencije povodom obaveštenja o nedozvoljenom uticaju, a koje je izneto u njegovom obraćanju Agenciji.\nTakođe, Agencija za borbu protiv korupcije je 29. maja ove godine podnela krivičnu prijavu protiv Olivere Aranđelović, ranijeg zamenika direktora Agencije za privatizaciju, i Aleksandra Panovskog, ranijeg direktora Sektora za ljudske resurse i opšte poslove u Agenciji za privatizaciju, zbog osnova sumnje da su izvršili krivično delo falsifikovanje službene isprave iz člana 357. Krivičnog zakonika. Reč je o službenoj ispravi na kojoj je Agencija zasnovala odluku od 18. oktobra 2013. godine, kojom je ranijem direktoru Agencije za privatizaciju Vladislavu Cvetkoviću dala saglasnost da po prestanku javne funkcije zasnuje radni odnos u privrednom društvu PricewaterhouseCoopers Beograd. Do saznanja činjenica i dokaza iz kojih proizlazi osnov sumnje da je ta službena isprava falsifikovana Agencija je došla po prijavi uzbunjivača.\nAgencija je, imajući u vidu navedeno, 29. maja ove godine donela odluku kojom je ponovila postupak po zahtevu Vladislava Cvetkovića, poništila svoje rešenje iz oktobra 2013. godine i donela odluku kojom se zahtev imenovanog za davanje saglasnosti za zasnivanje radnog odnosa u ovom privrednom društvu odbija. Istom odlukom Vladislavu Cvetkoviću je naloženo da u roku od 15 dana prestane sa obavljanjem funkcije direktora u tom privrednom društvu.\nNavedenu odluku Agencije imenovani je primio 4. juna i protiv nje ima pravo da izjavi žalbu.\nDopis predsednika Republike Srbije\nDopis Agencije za borbu protiv korupcije


Tutinac napravio bunker u kombiju gdje je sakrio cigarete – Sandzaklive.rs\nTutinac napravio bunker u kombiju gdje je sakrio cigarete\n0 4,349 Manje od minute\nPripadnici Ministarstva unutrašnjih poslova u Novom Pazaru zaplenili su 19.480 paklica cigareta i po nalogu nadležnog tužilaštva, protiv dvadesetčetvorogodišnjeg muškarca iz Tutina podneće krivičnu prijavu, zbog postojanja osnova sumnje da je izvršio krivično delo nedozvoljen promet akciznih proizvoda.\nPolicija je 25 paketa sa cigaretama, bez akciznih markica i potrebne dokumentacije, pronašla u posebno napravljenom bunkeru tovarnog dela kombija koji je bio parkiran na jednoj benzinskoj pumpi u okolini Novog Pazara.\nPrilikom pretresa stana i drugih prostorija koje koristi osumnjičeni, u garaži, u teretnom „opelu“, takođe u ručno napravljenom bunkeru, pronađeno je još 14 paketa sa cigaretama.\nCigarete koje su, kako se sumnja, bile namenjene daljoj prodaji i čija se vrednost procenjuje na 3.896.000 dinara, biće predate Poreskoj policiji.\nPolicija Novi Pazar Cigarete Tutinac\nVojni stručnjak za BBC: Ukrajina ponižava Rusiju na bojnom polju, brišu s njima pod\nNove prijetnje Rusije: Svi transporteri koji budu dovlačili oružje Ukrajini su vojna meta


Merkel u Tirani: Berlinski proces nije zamena za članstvo u Evropskoj uniji\nVerujem da su i Albanija i Severna Makedonija ispunile uslove postavljene za početak pregovora o članstvu u EU, rekla je nemačka kancelaka Angela Merkel\nFoto: Olsi Shehu /AA\nNakon sastanka sa šefovima vlada država Zapadnog Balkana u Tirani, nemačka kancelarka Angela Merkel i premijer Albanije Edi Rama održali su zajedničku konferenciju za novinare, javlja Anadolu Agency (AA).\nRama je naveo da je najveće dostignuće Berlinskog procesa uspostavljanje duha saradnje. Rekao je da je to proces koji je dalekovida vizija, ne samo da prođe kroz fazu od nekoliko godina, već po njemu da “zajedno sagledamo budućnost“.\n"Pored svih konkretnih rezultata u pogledu oblasti koje pokriva Berlinski proces, verujem da je najveće postignuće ovog procesa uspostavljanje duha saradnje, interakcije i osećaja za zajedničku budućnost", istakao je Rama.\nOn je naglasio da inicijativa "Otvoreni Balkan" nije ništa drugo nego oruđe regiona za implementaciju Berlinskog procesa. Albanski premijer je rekao da je danas Zapadni Balkan mnogo bolje mesto nego što je bio pre nego što je Merkel započela Berlinski proces.\n“Angela Merkel će nedostajati ovom regionu. Danas je trenutak kada smo svi svesni šta je kancelarka uradila i kakvu prazninu ostavlja. Bez kancelarke Merkel, Balkan ne bi bio isti kakav je danas, niti bi Evropa bila ovakva kakva je danas", poručio je Rama.\n"Verujem da su i Albanija i Severna Makedonija ispunile uslove postavljene za početak pregovora o članstvu. Nažalost, to Nemačka nije postigla tokom predsedavanja savetom zbog veta Bugarske, ali smo takođe obećali da ćemo biti uz ovaj proces jer je u njega uloženo mnogo energije“, kazala je Merkel.\nOna je naglasila da Berlinski proces nije zamena za članstvo u Evropskoj uniji (EU). Prema njenim rečima, pregovori o članstvu svake od zemalja će se održati, ali i da države imaju različite statuse u pogledu napretka evropskih integracija.\n"Nešto drugo je proces saradnje na regionalnom nivou, ideja koju je prihvatila EU ili sa nemačkog stanovišta. Pozdravljam ovo i iskreno se nadam da će se nastaviti u ovom pravcu", rekla je Merkel.\nKancelarka se tokom posete Albaniji sastala i sa šefovima vlada država Zapadnog Balkana sa kojima je razgovarala o pitanjima regionalne saradnje.\nNa početku posete, Rama i Merkel su održali sastanak licem u lice, a potom i bilateralni susret dve delegacije na kojem se razgovaralo o pitanjima ekonomske politike i bilateralnim odnosima Albanije i Nemačke, ali i pitanjima vezanim za proces evropskih integracija Albanije.\nAlbanija Angela Merkel Edi Rama Nemačka tirana Zapadni Balkan\nKonjufca i Nikollu: Odnosi Kosova i Albanije odlični i bratski\nNovi zemljotres u Albaniji, u blizini granice s Crnom Gorom


Direktor CIA: Rusija umiješana u predsjedničke izbore – BiGportal.ba\nDirektor CIA Majk Pompeo optužio je Rusiju da se miješala u predsjedničke izbore u SAD 2016. godine u okviru višedecenijskog napora da “podrije američku demokratiju” i ocijenio da je u porastu otkrivanje povjerljivih američkih obavještajnih podataka. Za to delimičnu odgovornost snosi, kako je rekao, “obožavanje” onih koji objavljuju povjerljive informacije, poput Edvarda Snoudena, prenose američke […]\nDirektor CIA Majk Pompeo optužio je Rusiju da se miješala u predsjedničke izbore u SAD 2016. godine u okviru višedecenijskog napora da “podrije američku demokratiju” i ocijenio da je u porastu otkrivanje povjerljivih američkih obavještajnih podataka.\nZa to delimičnu odgovornost snosi, kako je rekao, “obožavanje” onih koji objavljuju povjerljive informacije, poput Edvarda Snoudena, prenose američke agencije. Prema njegovim riječima, SAD moraju da pojačaju napore da zaustave curenja povjerljivih informacija, navodi AP.\nOn je u intervjuu za MSNBC naglasio da je Trampova administracija usredređena na zaustavljanje curenja bilo kakve vrste informacija iz bilo koje vladine agencije. “Ne mogu da govorim o detaljima obavještajnih podataka, ali obavještajci su rekli da su se Rusi miješali u ove izbore na način koji, iskreno, nije naročito originalan”, rekao je Pompeo, a prenosi Blumberg.


Ostrvo Poros u karantinu, epidemija planula - Daljine.rs\nJedno od Saronskih ostrva u Egejskom moru Poros, od danas je u karantinu, budući da je broj zaraženih korona virusom naglo skočio, te da je danas, na ovom ostrvu u središnjoj Grčkoj, prebrojano 13 novozaraženih.\nNove preventivne mere podrazumevaju prestanak svih poslovnih aktivnosti od 11 uveče do 7 ujutru, zabranu javnih i privatnih okupljanja koja podrazumevaju više od devetoro ljudi, privremeno zatvaranje pijaca, seoskih festivala i sličnih okupljanja na javnom prostoru, kao i zabranu da za istim stolom u ugostiteljskim objektima sedi više od četiri osobe – ili šest, ukoliko pripadaju istom domaćinstvu.\nOd danas je obavezno i nošenje maski, nezavisno od toga da li se nalazite u zatvorenom ili na otvorenom.\nAktuelne restrikcije biće na snazi najkraće do 17. avgusta, u zavisnosti od daljeg toka epidemije na ovom atičkom ostrvu.\nVećina od 153 slučajeva novoobolelih koji su zabeleženi u četvrtak potiče sa Atike\n“Poslednjih nekoliko dana je bilo zabrinjavajuće jer je nastupila prilična relaksacija mera i porast broja novih slučajeva zaraženih korona virusom, tako da naša bezbednost zavisi od samosvesti svakog pojedinca”, rekao je regionalni guverner Atike Gorgos Patulis, koji je ujedno i predsedavajući Asocijacije atinskih medicinara.\nVećina od 153 slučajeva novoobolelih koji su zabeleženi u četvrtak potiče sa Atike i područja severno od Soluna, javila je Nacionalna zdravstvena asocijacija.\nPatulis je, iz ovog razloga, najavio pokretanje kampanje koja za cilj ima podizanje svesti o važnosti pridržavanja zdravstvenih preporuka. Ona će biti bazirana prvenstveno na ponašanju ljudi na glavnim plažama, na kojima je primećeno najučestalije kršenje preventivnih mera.


Rad na identitetu i očuvanju tradicije\nNevena Vržina 16.02.2014 18:01\nObilježavanje sto godina od početka Prvog svjetskog rata, uz organizovanje velikog broja predavanja i izložbi, samo su neke od aktivnosti koje će ove godine da sprovede Srpsko prosvjetno i kulturno društvo (SPKD) "Prosvjeta" Banjaluka.\nSaopšteno je to na prvom ovogodišnjem druženju "Prosvjete" sa predstavnicima medija koje je održano proteklog vikenda u gradu na Vrbasu.\nMihajlo Vujović, potpredsjednik banjalučkog Gradskog odbora "Prosvjete", podsjetio je da je ovo društvo obnovilo svoj rad u decembru prošle godine, nakon što je napravljena pauza od četiri godine.\n"Srećom, okupili smo dovoljan broj vrhunskih intelektualaca koji su se okupili u toj dužnosti da rade u interesu svog naroda, da rade na identitetu i čuvanju tradicije, a da zauzvrat ne traže ništa materijalno", istakao je Vujović.\nOn je najavio da će već tokom ove sedmice imati projekciju Dušanovog zakonika, koji je napravila grupa članova udruženja iz Novog Sada, a potom slijedi i veliki broj promocija knjiga, prije svega članova "Prosvjete", ali i onih koji zaslužuju da ovo društvo stane iza njih.\nJelenko Bojić, predsjednik banjalučkog Odbora "Prosvjete", podsjetio je kakav je značaj kroz istoriju imalo ovo društvo, kao i koji su mu to glavni ciljevi i zadaci bili.\n"Rad 'Prosvjete' je nekoliko puta zabranjivan, a do obnove je došlo 28. juna 1990. godine, kada je usvojen novi statut, kojim su uređeni organizacija, programski ciljevi, zadaci i sadržaj djelatnosti Društva", naglasio je Bojić. Prema njegovim riječima, danas na prostorima svih srpskih zemalja postoji i uspješno radi veliki broj odbora Društva.\nU FBiH zaražene 404 osobe, 16 preminulo


Evropski komesar Johanes Han danas u posjeti našoj državi - mojusk.ba\nKomesar za evropsku susjedsku politiku i pregovore o proširenju Johannes Hahn posjetit će danas Bosnu i Hercegovinu.\nTokom posjete, komesar Han će se sastati sa zvaničnicima u Bosni i Hercegovini s kojima će razgovarati o reformama i procesu EU integracija.\nHan će se sastati sa članovima Predsjedništva BiH, predsjedavajućim Vijeća ministara BiH Denisom Zvizdićem, ministrom vanjske trgovine i ekonomskih odnosa Mirkom Šarovićem i ministrom finansija i trezora Vjekoslavom Bevandom, najavljeno je iz Delegacije EU u BiH.\nLideri svih parlamentarnih političkih stranaka s komesarom Hanom će potpisati dokument naslovljen kao “Pismeno opredjeljenje Bosne i Hercegovine: Na putu prema novoj agendi za socioekonomske reforme”.\nKomesar za evropsku susjedsku politiku i pregovore o proširenju održat će danas i konferenciju za medije.\nNakon posjete Sarajevu, Han nastavlja ka Beogradu gdje će provesti dva dana.


Asanž: Vašington od 2006. pokušava da svrgne Asada - 21.12.2015, Sputnik Srbija\nOsnivač Vikiliksa Džulijan Asanž je izjavio da Sjedinjene Američke Države još od 2006. godine planiraju da zbace sa vlasti sirijskog predsednika Bašara el Asada. 21.12.2015, Sputnik Srbija\n11:30 21.12.2015 (Osveženo: 12:50 21.12.2015)\n© AFP 2021 / JOHN STILLWELLDžulijan Asanž\nOsnivač Vikiliksa Džulijan Asanž je izjavio da Sjedinjene Američke Države još od 2006. godine planiraju da zbace sa vlasti sirijskog predsednika Bašara el Asada.\nPrema njegovim rečima, Vikiliks je objavio informaciju da Vašington od 2006. godine planira da zbaci sa vlasti sirijskog predsednika, kao i da je taj plan delimično primenjen provociranjem sirijskih vlasti.\nOn je u dokumentarnom filmu koji je emitovan na kanalu „Rusija 1“ istakao i da Vašington pokušava da Vladu Sirije učini paranoičnom kako bi nepromišljeno reagovala, ali i da stvori tenzije između sunitskih i šiitskih muslimana.\nAsanž tvrdi da su predstavnici vazduhoplovnih snaga SAD, Velike Britanije i Francuske, kao i predstavnici Stratfora na sastanku pre decembra 2011. godine ocenili da je, pored toga što specijalni agenti deluju u Siriji, za napad na PVO sisteme potreban jak povod, poput većeg negodovanja narodnih masa i krvoprolića.\nViše od 220.000 Sirijaca je izgubilo živote u oružanim sukobima u protekle četiri i po godine. Oni su počeli antivladinim protestima, da bi kasnije prerasli u građanski rat širokih razmera.\nZapad i nekoliko zemalja Bliskog istoka ne žele Asada na vlasti. Vašington je 2011. godine uveo sankcije protiv njega u nadi da će podneti ostavku.\nMeđutim, Asad je na predsedničkim izborima održanim prošle godine odneo ubedljivu pobedu, osvojivši 88,7 odsto glasova.


Bijela kuća: Vrata NATO-a otvorena za Ukrajinu\nU februaru 2019. godine ukrajinski parlament usvojio je amandmane na ustav, obezbjeđujući politiku zemlje ka Evropskoj uniji i NATO-u\nA. K. 06.05.2021\nPRIDRUŽIVANJE ALIJANSI Bijela kuća: Vrata NATO-a otvorena za Ukrajinu\nBijela kuća: Vrata su otvorena\nAdministracija američkog predsjednika Džo Bajdena (Joe Biden) smatra da vrata NATO-a treba da ostanu otvorena za nove članice, izjavila je zamjenica portparolke Bijele kuće, komentarišući mogućnost da se Ukrajina pridruži Alijansi.\n- Bajdenova administracija posvećena je principu da vrata NATO-a ostanu otvorena onima koji to žele kada ispune svoje obaveze o članstvu i doprinesu jačanju evroatlantske bezbjednosti - istakla je predstavnica Bijele kuće na brifingu.\nOna je potvrdno odgovorila na pitanje novinara da li to znači da Sjedinjene Američke Države podržavaju težnje Ukrajine da se pridruži Sjevernoatlantskom savezu.\nU februaru 2019. godine ukrajinski parlament usvojio je amandmane na ustav, obezbjeđujući politiku zemlje ka Evropskoj uniji i NATO-u. Ukrajina je postala šesta država koja je dobila status partnera NATO-a sa proširenim mogućnostima.\nViše o temi Bijela kuća\nIZVRŠENA REVIZIJA POLITIKE\n01.05.2021 u 10:39\nSAD će podijeliti 60 miliona vakcina AstraZeneca\n27.04.2021 u 08:01\nBijela kuća NATO Ukrajina SAD


Za 4 dana isplivali 3 daljinske trke na 3 reke\nTokom samo četiri dana, dva člana kluba daljinsko – maratonskog Peskara, isplivala su tri daljinske plivačke trke na tri reke, koje se inače boduju za Kup Srbije u daljinskom plivanju.\nAleksandar Anđelić (zelena kapica)\nProtekle subote je održana trka na Tisi, na relaciji Ada – Mol, dužine 4 km, gde je Aleksandar Anđelić osvojio bronzanu medalju u kategoriji 45 – 49 godina, dok je Srđan Stefanović osvojio srebrnu u uzrastu 65 – 69 godina. Dan kasnije je održana trka na reci Savi, kod Šapca, dužine 4,5 km, gde je Aleksandar Anđelić osvojio srebro u kategoriji 45 – 49, a Srđan Stefanović zlato u 65 – 69.\nU utorak je održana trka na Zapadnoj Moravi kod Čačka, dužine 2,5 km, u prilično hladnoj vodi. Aleksandar Anđelić se morao zadovoljiti 4. mestom u kategoriji 45 – 49, dok je Srđan Stefanović osvojio zlato u kategoriji 65 – 69 godina.\nStart trke na Moravi\nStefanović i Anđelić pred trku\n– U narednih nekoliko kola Kupa Srbije najveći izazovi će nam biti trka na 5 km na jezeru Gazivode, koje se nalazi na severu Kosova, koja je po mnogo čemu prava avantura, kao i preplivavanje Tise u dužini 8km na relaciji Bečej – Novi Bečej – rekao je Aleksandar Anđelić, predsednik KDMP Peskara, jedinog plivačkog kluba u Vojvodini registrovanog za maratonsko plivanje.\nPored ovog svojevrsnog podviga Anđelića i Stefanovića, treba istaći da je Milan Milojević, član Peskare, osvojio zlato u 50 – 54 na Tisi, a u istoj kategoriji je bio prvi i na Savi. Član Proletera, Dragan Mirkov, osvojio je takođe zlatne medalje na Tisi i Savi u kategoriji 40 – 44 godine.\nTagovi Aleksandar Anđelićdaljinsko plivanjekpd peskaraMoravapeskaraPlivanje


► Fabrici posetio zatvor u Požarevcu\n"Zatvorski sistem u Srbiji je za EU važan iz dva razloga, a prvi je staranje o tome da svi koji su osuđeni odsluže kaznu, a drugi je staranje o tome da budu tretirani na odgovarajući, pravičan i humani način", izjavio je Fabrici.\nKazneno-popravni zavod za žene u Požarevcu, za čiju rekonstrukciju je EU izdvojila tri miliona evra, je jedini ženski zatvor u Srbiji, koji od sada ima novoizgrađeno odeljenje za smeštaj do 160 osuđenica u okviru otvorenog, poluotvorenog i prekršajnog odeljenja.\nOvaj projekat je deo šire finansijske pomoći EU koja je usmerena na pružanje podrške zatvorskom sistemu u Srbiji.\nU prethodne tri godine EU je, kako se navodi, izdvojila sedam miliona evra za rekonstrukciju i nabavku opreme i obuku i jačanje kapaciteta zatvorskog osoblja i zatvorenika.\nFabrici je obišao i novoizgrađen paviljon za smeštaj muškaraca, kapaciteta do 216 osuđenika i radionice za varenje i izradu pekarskih proizvoda, koje zapošljavaju zatvorenike nakon završene obuke.\n"Video sam neke od proizvoda koje su izradili zatvorenici, poput nameštaja i posteljina, i zadovoljstvo mi je da znam da osuđenici i osuđenice, zahvaljujući pomoći EU, imaju priliku da steknu obrazovanje i veštine koje će im pružiti veće šanse za zaposlenje u budućnosti", rekao je Fabrici.\nDodao je da je izgradnjom novog paviljona u Kazneno-popravnom zavodu za žene u Požarevcu, rešeno pitanje smeštajnih kapaciteta za osuđenice, a unapređeni su i uslovi u kojima one borave i rade.\n"Zahvaljujći pomoći EU postoje programi edukacije za 500 osuđenika u tri najveća zavoda, Sremska Mitrovica, Niš i Zabela", rekao je direktor Uprave za izvršenje krivičnih sankcija Dejan Carević.


Poslednjih dana sve je više poruka iz Beograda, kao i od samog predsednika Srbije Aleksandra Vučića da će Srbija u narednom periodu na Kosovo ulagiti više para nego ikad za infrastrukturu i poboljšanje uslova života Srba. Slična obećanja Srbima na Kosovu Vučić je dao i nakon ubistva Olivera Ivanovića kad je boravio u Severnoj Mitrovici i Lapljem Selu, od kojih mnoga još nije ispunjena.\nPredsednik Srbije Aleksandar Vučić rekao je prošle nedelje obraćajući se telefonom predstavnicima Srpske liste u Severnoj Mitrovici da nijednu odluku bez njih neće da donese i zamolio za podršku njegovoj politici o Kosovu. On je tom prilikom kazao i da će Srbija ove i naredne godine ulagati više novca nego ikada u kako je kazao vodovode, kanalizacije i razne infrastrukturne projekte kako južno tako i severno od Ibra.\n„I vrtić u Štrpcu, i ne samo vrtić, već sad da kažete šta je još potrebno u Štrpcu, do vodovoda u Zubinom Potoku i sve što treba da uradimo za Leposavić i Zvečan i Mitrovicu i Ranilug i Novo Brdo i Parteš i sve što treba da uradimo za Gračanicu. Dakle, Popoviću (Srđan Popović, gradonačelnik Gračanice) ako si tu čuo si me. Sve što treba da se uradi kaži da se napravi“, rekao je Vučić.\nZanimljivo je da je predsednik Srbije pomenuo izgradnju vrtića u Štrpcu jer u tom mestu postoji vrtić koji je još 2007. godine izgrađen sredstvima vojvođanske vlade. Otvorili su ga tadašnji predsednik Izvršnog veća Vojvodine Bojan Pajtić i ministar bez portfelja zadužen za Nacionalni investicioni plan Dragan Đilas.\nVodovod u Zubinom potoku takođe postoji, ali zbog nedovoljnog kapaciteta u toku je proces izgradnje regionalnog vodovoda za opstine Zubin Potok, Severna Mitrovica i Zvečan. Ugovor za to potpisan je još 2013. godine sa rokom za završetak radova od 18 meseci, ali do danas nije izgrađen.\nMeđutim predsednik Srbije slična obećanja dao je i januara meseca ove godine kada je na Kosovo došao zbog ubistva Olivera Ivanovića. Tada se na zatvorenom sastanku sa predstavnicima Srba u Sevrenoj Mitrovici najviše govorilo o infrastrukurnim projektima od kojih za sada nijedan nije realizovan, što je potvrdio i predsednik Srpske liste Goran Rakić, koji je i gradonačelnik Severne Mitrovice\n„To su procedure koje zahtevaju određene aktivnosti, kao što su raspisivanje tendera, ali najvažnije je da su obezbeđena sredstva. Što se realizacije tih infrastrukturnih projekata tiče biće baš onako kao što je predsednik Vučić rekao. Biće svi infrastrukturni projekti završeni, sad ne mogu da dam rok, ali nadam se u veoma brzom periodu“, kazao je Rakić.\nPredsednik Srbije je tada u Lapljem selu razgovarao i sa Srbima južno od Ibra. Na ovom skupu koji je uživo prenosilo nekoliko televizija najmanje je bilo reči o Oliveru Ivanoviću. Građani od kojih su većina bili iz najugroženijih delova Kosova iznosili su predsedniku Srbije svoje lične probleme. Od Vučića su tražili krave, ovce, traktore, piliće, posao, stanove i slično....Nisu svi zahtevi građana ispunjeni, ali mnogi jesu i to u u rekordnom roku. Čak su na Kosovo stigli i kako je kazao zvaničnik Kancelarije za Kosovo i Metohiju „srećni“ pilići koje je tražio jedan građanin iz Kosovskog pomoravlja.\n„Mi smo sa zemljoradničkom zadrugom „Azanja“ omogućili donaciju 2000 pilića koji su evo stigli živi zdravi i srećni i sigurni smo da će ovo pomoći ovom našem ovde privredniku gospodinu Đokiću“, rekao je 02.02.2018. godine prilikom primopredaje „srećnih“ pilića Zoran Bojović pomoćnik direktora Kancelarije za Kosovo i Metohiju.\nDa li predsednik planira da u septembru za kad je najavio svoj dolazak na Kosovo na sličan način usreći pojedine Srbe na Kosovu, odnosno napravi januarsku reprizu Lapljeg sela i Mitrovice ostaje da se vidi. Međutim proteklo vreme nije izbrisalo, kako mnogi tvrde, poniženje tim događajima.\n„Takva priča i takav stav gospodina Vučića mislim da više neće proći kod ovog naroda tako lako i očekujem da će se razgovarati o pitanjima vezanim za budući status Kosova i Metohije, a ne da se dele koze, ovce, krave i tako dalje“, rekao je za Glas Amerike potpredsednik Srpskog nacionalnog foruma Živorad Lazić.\nIpak postoje i oni koji su drugačije shvatili poruku predsednika Srbije o rešavanju infrastrukturnih problema na Kosovu. Srbi u Čaglavici, mestu za koje je predsednik Srbije nedavno rekao da ima svega 20 srpskih kuća, a zapravo ih ima 152, već pet godina imaju problem sa delom kanalizacione mreže u ovom selu. Na pedesetak metara od prvih kuća od 2013. godine se u tom mestu zbog zapušene cevi izliva kanalizacija koja pored toga što uništava useve, zagađuje i bunare sa pijaćom vodom. Odavno su kako kažu digli ruke od toga da ovaj problem može da se reši, ali se nova nada kod njih rodila nakon što su čili telefonsko obraćanje Vučića gde je pomenuo da će rešiti i problem kanalizacije u srpskim sredinama.\nMeštani Čaglavice nisu hteli javno da govore, zbog kako su nam kazali, straha da možda u Beogradu ne budu etiketirani za nekakvo „agenturno delovanje“. Međutim u neformalnom razgovoru su nam rekli da će veoma ozbiljno uzeti u razmatranje molbu predsednika Srbije za podršku njegovoj politici prema Kosovu, samo ako im reši ovaj poludecenijski problem.


RTCG - Radio Televizija Crne Gore - Nacionalni javni servis :: Ekonomija :: Brojne mogućnosti za saradnju sa Vojvodinom\n14. 05. 2019. 14:57 >> 14:58 2\nBrojne mogućnosti za saradnju sa Vojvodinom\nČinjenica da su izlagači iz Crne Gore ove godine osvojili 163 medalje dovoljno govori o kvalitetu domaćih proizvoda i o isplativosti ulaganja u poljoprivredni sektor, kazala je ministarka ekonomije Dragica Sekulić na sastanku sa potpredsjednikom pokrajinske Vlade Vojvodine Đorđem Milićevićem, koji se održao u okviru 86. Međunarodnog sajma poljoprivrede. Kako je istaknuto između Vojvodine i Crne Gore postoje brojne mogućnosti za saradnju.\nIzmeđu autonomne pokrajine (AP) Vojvodine i Crne Gore postoje brojne mogućnosti za saradnju, posebno u oblasti unapređenja informaciono-tehnološkog (IT) sektora u modernizaciji poljoprivrednih proizvoda, kao i u turizmu i poljoprivredi, saopšteno je iz Ministarstva ekonomije.\nMinistarka ekonomije je kazala da je Srbija, kada je u pitanju robna razmjena, najznačajniji partner Crne Gore, i u izvozu i u uvozu.\nOna je podsjetila na punu podršku privatnom sektoru, kroz kreiranje brojnih programa podrške za preduzetnike.\n"Prošle godine podržali smo preko 100 preduzeća, što je nekih 50 odsto više u odnosu na 2017, a sigurni smo da će taj broj biti još veći ove godine", dodala je Sekulić.\nOna je ocijenila da robna razmjena sa AP Vojvodinom nije zanemarljiva i da je u prošloj godini ostvaren rast u iznosu od preko deset miliona u odnosu na 2017.\nNa sajmu koji okuplja sve značajne aktere agrobiznisa iz regiona, Crna Gora ima deset izlagača, među kojima su neke od najuspješnijih kompanija.\nDržavni sekretar u Ministarstvu poljoprivrede i ruralnog razvoja Đuro Žugić, kazao je da je zadovoljan rezultatima koje su crnogorski proizvođači postigli na sajmu.\nOn je ocijenio da je kvalitet crnogorskih proizvoda sve zapaženiji i na domaćem tržištu, posebno turističkom, ali i na regionalnim tržištima, što potvrđuju i nagrade.\n"To je rezultat zajedničkog rada poljoprivrednih proizvođača, koji ulažu veliki rad i sredstva u unaprjeđenje svoje proizvodnje i kvaliteta proizvoda i Vlade koja, u kontinuitetu, kroz brojne programe i mjere podrške iz nacionalnog budžeta i evropskih fondova, obezbjeđuje znatna bespovratna sredstva podrške poljoprivrednoj proizvodnji i prerađivačkom sektoru", kazao je Žugić.\nVlada će, kako je rekao, nastaviti da još više ulaže u sektor poljoprivrede, što će doprinijeti ostvarivanju još boljih rezultata u narednom periodu.\nPredsjednik crnogorske Privredne komore (PKCG) Vlastimir Golubović, smatra da ima dosta prostora da se Crna Gora poveže sa AP Vojvodina, posebno u dijelu poljoprivrede i ulaganja u naučna dostignuća u toj oblasti.\nMeđunarodni sajam poljoprivrede traje do petka.


Beta 24. februara 2021. 19:15\n„Na izlazu iz Niša, a pre uključenja na auto-put za Beograd, vozač i ministar osetili su čudan zvuk koji je dolazio s prednje strane vozila. Zaustavili su kola i ustanovili da su na prednjem levom točku odvrnuti svi šrafovi, od kojih su tri pala na zemlju pri samom dodiru. Na desnom prednjem točku šrafovi su bili olabavljeni“, dodaje se u saopštenju.\nNaglašeno je da po elementarnoj tehničkoj proceni, tako nešto ne može da se dogodi samo od sebe, odnosno da je „moguće jedino delovanjem ljudskog faktora“.\n„Srećom, ministar Dmitrović je na vreme prekinuo vožnju koja je mogla da se okončana tragično. Ministarstvo unutrašnjih poslova intenzivno radi na ovom slučaju“, ističe se u saopštenju.


Forum naprednih tehnologija: Vučić i Brnabić najavili dolazak u Niš | Južna Srbija Info\nPočetna | Novosti | Vučić i Brnabić u Nišu\nForum naprednih tehnologija: Vučić i Brnabić najavili dolazak u Niš\nNiš 25.10.2018. Južna Srbija Info\nČetvrti Forum naprednih tehnologija održaće se u Oficirskom domu u Nišu od 6. do 8. novembra. Prema rečima Mihajla Zdravkovića, gradskog većnika i predsednika radnog tima ovogodišnjeg foruma, cilj ove manifestcije je mapiranje Niša kao grada naprednih tehnologija. Gostujući na TV Pink, predsednik Aleksandar Vučić najavio je svoj dolazak, kao i premijerke Ane Brnabić.\n„Želimo da promovišemo ciljeve za koje smo se zalagali prethodnih godina, da te ciljeve revidiramo sa našim partnerima i stručnjacima kroz panele koji će se održavati sva tri dana, kao i da privredni subjekti koji posluju na teritoriji našeg grada vide šta je to što mogu da očekuju, ali i da mi čujemo od njih šta je to što oni rade. Pored toga, želimo da nezaposlenima tokom trećeg dana pružimo mogućnost da pronađu zaposlenje u kompanijama koje će potraživati radnike“, kaže Zdravković i dodaje kako očekuje da kompanije u okviru sajamske postavke prikažu svoja najnovija rešenja i proizvode, kao i da se definišu ciljevi za naredne godine u oblasti naprednih tehnologija.\nPrema rečima Aleksandra Milićevića, direktora Regionalne privredne komore Nišavskog, Pirotskog i Topličkog upravnog okruga, forum evoluira iz godine u godinu, a u skladu sa tim se i grad otvara u tom smeru.\n„Dolaze nove kompanije koje razvijaju nove tehnologije, a ove godine forum treba da dobije nacionalni značaj. Tome u prilog govori i činjenica da će na otvaranju foruma biti predstavnika republičkih organa na najvišem nivou, a očekujemo da će ih biti i tokom cele manifestacije. Takođe, prisustvovaće i predstavnici velikih kompanija“, kaže Milićević i dodaje da će na panelima biti dosta učesnika kako iz zemlje, tako i iz inostranstva, sve u cilju povećanog zapošljavanja i boljih rezultata u privredi i ekonomiji. Pored toga, treba raditi i na povećanju kvalitetne radne snage i poboljšanju konkurentnosti kako bi jedna kompanija koja posluje u Nišu bila što uspešnija, dodaje on.\nRast u oblasti naprednih tehnologija ogleda se u broju kompanija, povećanom obimu poslova i izvozu, ali neminovno taj rast prati i veći broj zaposlenih, kaže Boban Matić, direktor Nacionalne službe za zapošljavanje – filijala Niš.\n„Ljudski resursi su najbitniji faktor za napredovanje u bilo kojoj oblasti, pa je iz tog razloga sastavni deo foruma i specijalizovani sajam zapošljavanja. Tu će na jednom mestu biti obrazovne institucije Grada Niša i privreda. Treba videti koje su to potrebe privrede, kakav je tehnološki razvoj u svetu i da li naš obrazovni sistem može da prati trendove u naprednim tehnologijama“, priča Matić i dodaje da će kompanije koje budu učestvovale u forumu pokazati potrebu za kadrom koji im je neophodan kako bi nastavili svoj rast i razvoj.\n„To je prilika za sve nezaposlene Nišlije, ali i one koji već rade, da predaju molbe željenim kompanijama i da eventualno dođu do posla. Takođe, tog dana će biti i specijalizovani sajam profesionalne orijentacije na kome će učestvovati sve eminentne škole i fakulteti sa teritorije našeg grada, koji školuju kadar sposoban da se nosi sa tehnološkim razvojem u svetu“, najavljuje Matić.\nPrema njegovim rečima, Sajam profesionalne orijentacije prilika je da učenici završnih razreda osnovnih i srednjih škola na jednom mestu vide čime to raspolaže grad, u kojim srednjim i visokim školama, ali i fakultetima mogu da steknu formalno obrazovanje, ali ono što je najbitnije – da to svoje obrazovanje primene u kompanijama koje rade u Nišu. Najbitnije je, kaže Matić, da mladi ostanu da rade u gradu, a da budu konkurentni na svetskom tržištu.\nNa prethodna tri sajma koja su održana u okviru Foruma naprednih tehnologija najviše su se tražili elektronci, mašinci, stručnjaci iz IT sektora i svi oni koji imaju posebne sertifikate za posebne veštine i znanja iz mašinstva, elektronike i medicine.\nPaneli koji će se održavati sva tri dana treba da pokažu šta su trendovi u oblasti digitalizacije, gde su Niš i Srbija trenutno pozicionirani, ali i da ohrabri kompanije da koriste visokotehnološka rešenja u svom poslovanju.\nForum će pratiti i izložba „Niš, grad elektronike kroz vreme“, predstavljanje monografije „Niš – grad naprednih tehnologija“, kao i tradicionalna dodela nagrada u oblasti naprednih tehnologija za najuspešniju kompaniju, najboljim studentima i mladim preduzetnicima iz ove oblesti.\nPosthumno će biti dodeljena nagrada za najuspešnijeg stručnjaka u regionu u oblasti naprednih tehnologija profesoru Goranu Đorđeviću za doprinos razvoju naprednih tehnologija.\n# Niš Aleksandar Vučić obrazovanje Mihajlo Zdravković Ana Brnabić Boban Matić Regionalna privredna komora Sajam zapošljavanja Forum naprednih tehnologija ljudski resursi IT sektor\n@avucic @anabrnabic @\nGrad naprednih tehnologija


U sredu ponegde i do 40°C, a onda nam od petka stiže dugoočekivano i nešto duže osveženje sa pljuskovima i znatno prijatnijim temperaturama, navodi Đurić.\nU utorak i sredu očekuje se još toplije vreme u odnosu na ponedeljak. Pod uticajem grebena sa jugozapada, koji će se sa severa Afrike pružati preko Mediterana i Balkanskog poluostrva, očekuje se advekcija vrele vazdušne mase i to u sklopu jugozapadnog visinskog strujanja. Istovremeno, u sredu se sa Atlantika preko severozapada Evrope očekuje premeštanje ciklona, a u sklopu njega premeštaće se i hladni front. Ciklon i hladni front će ispred sebe usloviti dodatni priliv vrelog vazduha sa severa Afrike do našeg područja, a veoma topla vazdušna masa stići će sve do severoistoka Evrope, oblasti Baltika i severa Rusije. Sa južnim strujanjem osim dotoka vrele vazdušne mase sa severa Afrike, iz oblasti Sahare, višim slojevima atmosfere stići će i čestice pustinjskog peska iz Sahare, što je potpuno prirodna pojava, ali i vrlo česta pojava ovog leta, što nakon padavina može biti vidljivo na vozilima.\nDakle, u utorak i sredu u Srbiji sunčano i vrelo. Maksimalna temperatura u utorak od 34 do 38°C, u Beogradu do 37°C, a u sredu će biti najtoplije, uz temperture od 36 do 40°C, u Beogradu do 39°C. Osim u Beogradu, tropske noći očekuju se narednih dana i u mnogim drugim predelima Srbije, pre svega na severu Srbije, u Vojvodini i u košavskom području. U prilog tome ići će i pojačani južni vetrovi, a u košavskom području i jak jugoistočni vetar koji se očekuje tokom srede, pa se u noći između utorka i srede u Beogradu, na jugu Banata i u košavskom području očekuje da minimalna temperatura ostane iznad 25°C.\nU sredu kasnije posle podne i uveče sa područja Alpa prebaciće se nešto vlažnija vazdušna masa do severa Srbije, a naročito do Vojvodine, pa se očekuje skretanje vetra na severozapadni, a dolazak svežije mase iznad vrele podloge stvoriće ponegde i jače grmljavinske nepogode.\nU četvrtak na severu i zapadu Srbije znatno prijatnije, uz severozapadni vetar, ali će biti i dalje toplo. Jug i istok Srbije biće i dalje pod uticajem vrele vazdušne mase sa severa Afrike, uz južne vetrove. Maksimalna temperatura biće od 30°C na severu i zapadu Srbije do 37°C na jugu i istoku Srbije, u Beogradu do 32°C. U većini predela očekuje se pretežno sunčano, a posle podne i uveče ponegde se očekuju lokalni pljuskovi sa grmljavinom.\nU petak i tokom vikena Srbije će biti pod uticajem snažnog visinskog ciklona, koji će se sa centralnog Mediterana premeštati preko Jadrana i dalje preko Balkanskog poluostrva prema oblasti Karpata i dalje prema severoistoku. U petak će Srbija biti u prednjem delu ovog sistema, uz jugozapadna strujanja i dalje uz visoke temperature. Za vikend će ovaj ciklon usloviti advekciju znatno svežije vazdušne mase sa severozapada i uspostaviće se severozapadno visinso strujanje, a maksimalne temperature u mnogim predelima opašće ispod 30°C i biće od 25 do 30°C.\nPod uticajem ciklona, u petak i tokom vikenda u većem delu Srbije očekuju se lokalni pljuskovi sa grmljavinom. Biće uslova i da se razvijaju snažni konvektivni oblaci (oblaci vertikalnog razvoja), tj. kumulnimbusi, što bi dovelo i do jačih grmljavinskih nepogoda sa gradom, olujnim vetrom i obilnim pljuskovima.\nKako su u prethodnom periodu padavine u Srbiji bile neravnmomereno raspoređene, očekivane padavine došle bi u poslednji čas kao spas od suše u predelima gde je zabeležen deficit padavina. Pre dve večeri Požegi je snažna grmljavinska oluja sa gradom donela preko 90 mm kiše po kvadratnom metru u veoma kratkom vremenskom intervalu, što je količina padavina koja u proseku padne tokom najkišovitijeg meseca, na drugim ne tako udaljenim lokacijama nije pala ni kap kiše.\nDakle, ukoliko padavine tokom sledećeg vikenda podbace u predelima sa deficitom padavine, biće ogromnih posledica u poljoprivredi.\nU prvoj polovini sledeće sedmice u Srbiji će i dalje pod uticajem visinskog ciklona biti promenljivo oblačno i nestabilno sa lokalnim pljuskovima i grmljavinom, ponegde i uz nepogode. Maksimalne temperature biće uglavnom ispod 30°C. Prema kraju druge polovine sledeće sedmice usledila bi postepena stabilizacija vremena, još poonegde sa poslepodnevnim lokalnim pljuskovima a grmljavinom. Ipak, uz sunčano vreme u većini predela, maksimalna temperatura bila bi u porastu, ali bi ona bila uglavnom oko prosečnih vrednosti za sredinu leta i bile bi oko 30-32°C. Dakle, bar do oko 25. jula u Srbiji se ne bi očekivale nove velike vrućine sa temperaturama preko 35°C.\nKako nas i narednih dana očekuju veoma visoke temperature, potrebno je prilagoditi se aktuelnoj vremenskoj situaciji i vrućinama. U najtoplijem delu dana sve aktivnosti na otvorenom treba svesti na minimum. U periodu od 10 do 16 časova ne treba se izlagati suncu duže od 10 minuta bez adekvatne zaštite, kako zbog visokih vrednosti UV zračenja, tako i zbog opasnosti od sunčanice. Postoji opasnost i od toplotnog udara. Razlika u temperaturama između prostorija i vozila sa rashladnim uređajima i one spoljne temperature, ne treba biti veoma velika, jer prevelika razlika može dovesti do problema sa organizmom. Sezona je i kupanja, a kako su temperature vodenih površina tokom dana i za 10 ak stepeni niže od temperature vazduha, ulazak u vodene površine ne treba biti nagli.\nĐorđe Đurić vreme danas vremenska prognoza Beograd najnovija vremenska prognoza vremenska prognoza danas vremenska porgnoza vremenska porognoza Srbija


Održana Peta konferencija istočne Evrope i centralne Azije posvećena HIV virusu | Hrišćanska adventistička crkva\nOdržana Peta konferencija istočne Evrope i centralne Azije posvećena HIV virusu\nVođe Adventističke crkve u Evro-azijskom regionu učestvovale su u diskusiji o načinima da se ograniči širenje virusa HIV-a i side.\nCrkvu su na ovoj konferenciji predstavljali Evgenij Zajcev, direktor Biblijskog istraživačkog instituta i Nadežda Ivanova, direktor Zdravstvenog odeljenja. Oni su bili predstavnici Crkve na konferenciji koja je okupila 2.500 osoba iz hrišćanskih, muslimanskih i jevrejskih zajednica u pokušaju da se načini sveobuhvatan odgovor na epidemiju HIV-a i side. Konferenciji su prisustvovali predstavnici iz 79 zemalja.\nKonferencija je održana u Moskvi i organizovana je od strane Ruske federalne službe za zaštitu potrošača i dobrobit ljudi kao deo programa Ujedinjenih nacija za HIV i sidu.\nImajući u vidu cilj Ujedinjenih nacija da se do kraja 2030. godine iskoreni epidemija side, prisutni na konferenciji su se usredsredili na razmenu znanja između naučnika, eksperata, zdravstvenih radnika i službenika u društvenoj zajednici kako bi razvili najbolje metode i strategije za borbu protiv HIV-a i side.


Stranačka previranja u Gornjem Milanovcu\nKljučna mesta u Srpskoj naprednoj stranci u Gornjem Milanovcu zauzimaju socijalisti koji se uredno vode u evidenciji te partije, saopšteno je danas u Opštinskom odboru Socijalističke partije Srbije.\nPovodom saopštenja SNS da u njihove redove prelaze socijalisti, kada je juče na konferenciju za novinare došao Radomir Tadić da objasni razloge „promene dresa“, socijalisti su danas saopštili da on nije jedini. Sekretar Izvršnog odbora Opštinskog odbora SPS Miroslav Milovanović je rekao da žele da dopune spisak svojih članova koji su sada u SNS, a ni do danas nisu tražili brisanje iz evidencije ili iščlanjenje.\nOn je novinarima podelio pristupnice Dejana Kovačavića, predsednika Opštinskog odbora SNS i narodnog poslanika, Radovina Veselinovića člana Opštinskog veća i Obrada Milosavljevića, odbornika u Skupštini opštine.\n„Nemamo pravo da ih brišemo bez njihove saglasnosti a zbog čega su im potrebne dve knjižice nije jasno, jer mi nikoga ne primamo ko nije i administrativno raščistio sa prethodnom partijom“, rekao je Milovanović. Predsednik Opštinskog odbora SPS Jovica Carević je istakao da će za predstojeće lokalne izbore ta partija imati dva kandidata za predsednika opštine, sa urednim pristupnicama i članskim kartama „ali u majicama različitih boja“.\nLokalnu vlast u Gornjem Milanovcu obavlja koalicija SPS i SNS.


Šta se dešava i šta će se tek dešavati sa cenom goriva u Srbiji? | Kamatica\nPočetna > analiza > Šta se dešava i šta će se tek dešavati sa cenom goriva u Srbiji?\nŠta se dešava i šta će se tek dešavati sa cenom goriva u Srbiji?\nTekst objavljen: 09.02.2021 11:25\nAkciza na benzin, inače iznosi oko 58 dinara po litru, na evrodizel oko 60 dinara, a na tečni naftni gas 45 dinara po kilogramu\nHoćemo li gorivo na pumpama plaćati kao pre nekoliko godina kada je rast cene derivata bilo nemoguće pratiti i kada se litar dizela prodavao za skoro 170 dinara. Ovih dana ovo pitanje sve je češće među vozačima u Srbiji, a razlog je nezaustavljiv rast cene nafte na svetskom tržištu, koji je danas dostigao maksimum u poslednjih godinu dana.\nBarel se danas na svetskom tržištu prodaje po ceni od 60 dolara. Pre pet meseci koštao je 40 dolara, a pre godinu dana 20 dolara. U poslednjih sedam dana, cena je skočila za deset odsto, a oporavak golobalne ekonomije i najava novog podsticajnog paketa u Americi, dodatno bi moglo da podstakne tražnju i cenu, tvrde analitičari.\nŠvajcarska investiciona UBS banka predviđa da će cena brenta dostići 63 dolara po barelu do druge polovine ove godine i nastaviti rast do 65 dolara do prvog kvartala 2022. dok Goldman Saks procenjuje da će severnomorska nafta već do jula ove godine sticji do cene od 65 dolara za barel.\nOvakav trend na svetskom tržištu nesumnjivo će uticati i na cenu goriva u Srbiji. Litar nafte i benzina na našim pumpama već košta dinar više nego pre nedelju dana, a naftaši tvrde da bi svetsko tržište sada dodatno moglo da podgreje cenu - i to ne za dinar, dva, već više.\nKakokažu u jednoj domaćoj naftnoj kompaniji. aktuelno poskupljenje sa svetskog tržišta stiže u Srbiju za 6 do 8 nedelja, dakle, negde krajem marta.\n- U Srbiju se uveze dve trećine nafte. Poskupljenje već imamo, jer cena nafte u svetu raste već neko vreme, a novo poskupljenje očekujemo negde najkasnije za dva meseca. Ono bi prema onome šta se sada dešava sa cenom barela moglo da iznosi i nekoliko dinara po litru, ali sve zavisi od daljih kretanja u svetu. Izvesno je da se zalihe u svetu smanjuju i da raste tražnja sa boljom epidemiološkom situacijom, a to zajedno znači i veću cenu goriva -kažu naftaši.\nNebojša Atanacković, suvlasnik jedne naftne kompanije, ne spori da finalna cena goriva na pumpama dosta zavisi od cene sirove nafte.\n- O nekoj dugoročnoj prognozi kretanja cena treba razmišljati tek kada prođe pandemija i kada se stabilizuje i privreda i saobraćaj, kada se život koliko-toliko vrati u normalu -ocenjuje sagovornik.\nS druge strane, u Srbiji je nedavno doneta odluka o povećanju akciza na gorivo od 1,3 odsto što bi vrlo brzo dodatno moglo da poveća cenu litra za približno toliki iznos.\nAkciza na benzin, inače iznosi oko 58 dinara po litru, na evrodizel oko 60 dinara, a na tečni naftni gas 45 dinara po kilogramu.\nLitar bezolovnog benzina na srpskim pumpama kreće se oko 137 dinara, dok litar evrodizela košta oko 145 dinara.\nnebojša atanacković cena goriva gorivo gorivo u srbiji


Obeležen Evropski dan jezika - Dnevnik Juga\nPočetna / DOGAĐAJI / Obeležen Evropski dan jezika\nIna Dendić 27/09/2019\tDOGAĐAJI, DRUŠTVO, KULTURA, Vlasotince Ostavi komentar\nEvropski dan jezika obeležen je juče, 26. septembra, a u Evropi postoji više 220 autohtonih jezika, što čini tri odsto od ukupnog broja jezika na svetu. Evropski dan jezika ustanovljen je 2001. godine na inicijativu Saveta Evrope u Strazburu, uz pokroviteljstvo Evropske unije.\nDan jezika proslavlja se u većini evropskih država različitim aktivnostima, sa ciljem promocije jezika, podsticaja jezičke i kulturne različitosti, ukazivanja na važnost učenja jezika, sa uverenjem da je višejezičnost dragocena realnost koju treba sačuvati.\nPovodom obeležavanja Evropskog dana jezika, učenici OŠ“Vuk Karadžić” iz Tegošnice, juče su posetili vlasotinačku narodnu biblioteku “Desanka Maksimović”. U pratnji nastavnice srpskog jezika i književnosti Marije Tasić i nastavnika istorije Aleksandra Jovanovića, đaci su imali priliku da se upoznaju sa bogatom literaturom koja se čuva u rafovima biblioteke. Na veliko zadovoljstvo prisutnih, bilo je vidno da interesovanje učenika za lepu pisanu reč i dalje postoji.\n“Drago mi što su učenici iz naše škole imali priliku da se upoznaju sa svim onim što čini našu biblioteku i što smo deo onih koji obeležavaju Evropski dan jezika, baš na ovaj način. Veliku zahvalnost dugujemo direktoru škole Radovanu Petroviću, koji nam je pomogao da ovu lepu zamisao realuzujemo”, kazala je nastavnica Marija Tasić.\nPosetu Vlasotincu učenici su iskoristili da obiđu i Zavičani muzej u Vlasotincu. Nakon iscrpne priče zaposlenih , koju je upotpunila i priča nastavnika istorije Aleksandra Jovanovića- vrsnog poznavaoca srpske istorije i tradicije, učenici nisu mogli da sakriju oduševljenje i otišli bogatiji za nova znanja.\n“Trudićemo se i dalje da znanje naših učenika obogaćujemo na ovaj način, jer deca najlakše uče kroz druženje, igru i avanture”, rekao je nastavnik Aleksandar Jovanović.\nPrethodni Uhapšen sa 400 grama marihuane i 10 kilograma sirovog kanabisa\nSledeći Pao zbog 22 kilograma rezanog duvana


Proglašena vanredna situacija na teritoriji opštine Bogatić – Podrinske\nNa jučerašnjoj, 6. jul, 12. vanrednoj sednici Opštinskog Štaba za vanredne situacije, razmatrano je trenutno stanje na području opštine Bogatić, a u vezi aktuelne pandemije. Tom prilikom zaključeno je da je došlo do naglog povećanja obolelih od virusa COVID-19, kao i da se slabo sprovode mere zaštite po preporuci Vlade Republike Srbije.\nPredsednik Opštine Bogatić, Nenad Beserovac, usvojio je predlog Štaba, na osnovu člana 38. i člana 43. Zakona o smanjenju rizika od katastrofa i upravljanju vanrednim situacijama („Službeni glasnik Republike Srbije“, broj 87/18), a u vezi sa Naredbom o proglašenju epidemije zarazne bolesti COVID-19 („Službeni glasnik RS“,broj 37/20), i na 13. vanrednoj sednici, održanoj odmah potom, proglasio vanrednu situaciju na teritoriji opštine Bogatić i ova odluka stupila je na snagu danom donošenja.\nNa 13. sednici Opštinskog štaba za vanredne situacije donete su sledeće naredbe:\n1. Naređuje se upotreba zaštitnih maski u svim zatvorenim prostorima i održavanje fizičke distance od minimum 1,5m na teritoriji Opštine Bogatić\n2. Za sprovođenje tačke 1.ove Naredbe zadužuju se vlasnici/korisnici zatvorenih prostora.\n3. Zabranjuje se okupljanje u zatvorenom prostoru više od 100 lica,uz obavezu obezbeđivanja fizičke distance od minimum 1,5m, uz odgovarajuće mere lične zaštite.\n4. Za sprovođenje tačke 3.ove naredbe zadužuju se vlasnici/korisnici zatvorenih prostora.\n5. Ograničava se rad ugostiteljskih objekata ( kafića, kafe barova i restorana) na vremenski period od 6 časova do 23 časa. Rad ugostiteljskih objekata prilagoditi tako da za jednim stolom ne mogu sedeti više od 2 osobe uz obavezni razmak od 1,5m između stolova. Preporučuje se privrednim subjetima koji obavljaju ugostiteljsku delatnost da težište delatnosti preusmere na otvoreni prostor, odnosno baštu, uz primenu odgovarajućih mera zaštite.\n6. Za sprovođenje tačke 5.ove naredbe zadužuju se privredni subjekti koji obavljaju ugostiteljsku delatnost.\n7. Naređuje se vlasnicima bazena da korišćenje kupališta organizuje na način kojim se obezbeđuje bezbednost korisnika, a koje podrazumeva ograničen broj ljudi i poštovanje mera zaštite.\n8. Zabranjuje se okupljanje na otvorenom prostoru više od 500 lica, uz obavezu obezbeđivanja fizičke distance od minimum 1,5 m, uz odgovarajuće mere lične zaštite.\nNaređuje se korišćenje zaštitnih maski, kao i održavanje fizičke distance od minimum 1,5 m prilikom korišćenja parkova, dečjih i rekreacionih igrališta,fitnes mobilijara, odnosno teretana na otvorenom, izuzev ukoliko su u pitanju lica koja žive u zajedničkom domaćinstvu.\n9. Naređuje se „Mačva Ekspres DOO“ da ne dozvoli ulaz u vozila javnog prevoza osobama koje ne koriste zaštitne maske.\n10. Naređuje se pojačan rad Komunalnog preduzeća naročito u pogledu pranja i dezinfekcije javnih površina u cilju obezbeđivanja zdravstvene bezbednosti građana opštine Bogatić.\n11. Naređuje se merenje telesne temperature prilikom ulaska u objekte javne namene, kao i postavljanje sredstava za dezinfekciju ruku i dezobarijera ispred ulaza u objekte javne namene.\n12. Naređuje se sprovođenje mera zaštite u kozmetičkim, frizerskim salonima i salonima lepote, uz zakazivanje termina i obavezno nošenje maski i rukavica.\n13. Naređuje se vršenje dezinfekcije svih javnih objekata, kao i minimum jednom dnevno dezinfekcija zajedničkih prostorija u stambenim zgradama.\n14. Naređuje se Opštinskoj upravi da inspekcijske poslove organizuje tako da svi delovi inspekcijskih službi vrše nadzor nad primenom mera iz ove naredbe.\nVanredna situacija se proglašava kada su rizici i pretnje ili nastale posledice katastrofe po stanovništvo, materijalna i kulturna dobra ili životnu sredinu takvog obima i intenziteta da njihov nastanak ili posledice nije moguće sprečiti ili otkloniti redovnim delovanjem nadležnih organa i službi, zbog čega je za njihovo ublažavanje i otklanjanje neophodno upotrebiti posebne mere, dodatne snage i sredstva uz pojačan režim rada. Vanredna situacija proglašena je do sada u još 13 opština i gradova u Republici Srbiji.\nDirektor Doma zdravlja Bogatić, Goran Makunčević, naveo je u izveštaju da je u periodu od 29.06. do 05.07. u Kovid ambulanti pregledano ukupno 187 pacijenata (89 u prvoj smeni i 98 u drugoj). U ovom periodu urađeno je ukupno 154 serološka testa, od kojih je 93 pacijentima sa respiratornim tegobama, šesnaest za hospitalizaciju, urađeno je i 39 testova na lični zahtev, pet od bližih kontakata inficiranih i jedan test za upis na fakultet. Protekle nedelje urađeno je i šest Pi Si Ar testova u Kovid ambulanti Doma zdravlja Bogatić.


Evrospki liberali spremni da predstave listu svojih kandidata za izbore EP - European Western Balkans\nEvrospki liberali spremni da predstave listu svojih kandidata za izbore EP\nAutor EWB 22. 03. 2019. 29. 03. 2019.\nMesecima nakon što su ostale glavne političke grupe kontinenta izabrale svoje vodeće kandidate za izbore za Evropski parlament u maju, evropski liberali su ove sedmice spremni da predstave ne samo jednog nosioca, već čitav „tim Evrope“.\nEvropska komesarka za konkurenciju Margret Vestager iz Danske, bivši belgijski premijer Gaj Verhofštat i bivša italijanska komesarka Ema Bonino nalaze se na listi sedam članova Saveza liberala i demokrata za Evropu (ALDE), saopštili su stranački zvaničnici za “Politiko”.\nOstala imena na listi su Nikola Ber, vodeći kandidat nemačke liberalne stranke FDP; Luis Garicano iz španskog levog centra Građani (Ciudadanos); Violeta Bulc iz Slovenije, evropskakomesarska za transport; i Katalin Čeh, osnivač i vodeći kandidat liberalne partije Momentum iz Mađarske.\nIako će grupa biti predstavljena kao vodeći kandidat saveza na izborima, oni su, u stvari, kandidati ALDE-e za skup glavnih funkcija u EU koja će ove godine biti upražnjena – uključujući predsednika Evropske komisije, predsednika Evropskog saveta i visokog predstavnika EU za spoljnu politiku. Predviđa se da će liberali biti treća najveća grupa u narednom Evropskom parlamentu.\nMeđutim, njihova uloga će svakako biti značajna, jer će sledeći parlament verovatno biti podeljeniji od sadašnjeg. To znači da će veće pro-EU grupe, kao što je desna Evropska narodna stranka i levičarski Socijalisti i demokrate, tražiti saveznike da usvoje zakone i popune ključne pozicije u odnosu na evroskeptičnu opoziciju. Takođe, potencijalni doprinos liberalima je i privremena saradnja sa partijom “Republika u pokretu” (Republique En Marche), francuskog predsednika Emanuela Makrona – iako je ta veza već imala svoje tenzije. Partija En Marche je prošle nedelje izazvala uzbunu među zvaničnicima ALDE-e kada se otvoreno distancirala od liberala zbog korporativnih donacija.\nPotpuni „tim Evrope“ biće predstavljen kad osam liberalnih premijera EU, kaoi lideri nacionalnih stranaka i evropski komesari započeti izbornu kampanju ALDE za Evropski Parliament. Dok se očekivalo da će Verhofštat, lider grupe ALDE u Evropskom Parlamentu, biti na listi, prisustvo Vestegerove se završava višemesečnim špekulacijama oko toga da li će se uključiti u izbornu kampanju. Spisak vodećih ličnosti je pokušaj ALDE-a da poremeti sistem vodećih kandidata koji koriste druge glavne stranke na izborima, prema kojem stranka određuje jednog glavnog kandidata, koji je i njen kandidat za predsednika Evropske komisije. Ova strategija liberala ih približava Makronu, koji je odbacio sistem vodećih kandidata.\nZvaničnici ALDE-e će verovatno učiniti mnogo toga da bi istakli da je njihova većina ženska– sastavljena od pet žena i dva muškarca. Međutim, jedna žena je odsutna sa liste – evropska komesarka za pravosuđe Vera Jurova iz Češke, za koju je bilo nagovešteno da zauzme to mesto. Zvaničnik Komisije je rekao da Jurova želi da se fokusira na svoju nacionalnu kampanju.\n“Komesarka Jurova podržava ideju Tima Evrope i ona je bila blisko uključena u diskusiju o njenom stvaranju” rekao je zvaničnik Komisije za ovaj list.\n“Ona veruje da bi njen najveći doprinos porodici ALDE bio da podrži kandidate tamo gde može da napravi najveću razliku – na svom domaćem terenu” dodao je je zvaničnik.\nS druge strane, Vestager je jasno stavila do znanja da bi volela da ostane u Briselu, ili kao komesarka za konkurenciju u nekom drugom mandatu. Ona ima značajnu moć u Briselu i široko se smatra jednim od najsposobnijih političkih izvršilaca Komisije, ali njene perspektive u EU se suočavaju sa značajnim preprekama zbog politike u zemlji porekla.\nGeneralno, liberalna lista kandidata će se suočiti sa izazovom u prihvatanju i pridržavanjujedne poruke. Dok su sve evropske političke porodice različite grupe, neke liberalne stranke su mnogo oštrije po pitanju dublje evropske integracije od drugih – i one se ne slažu uvek u pogledu toga koja područja politike treba da budu primarni domeni EU.\nPovezanost liberala sa Makronom nudi izazove i mogućnosti. Udruživanje sa francuskim predsednikom dalo bi liberalima glavnog saveznika za sto Evropskog Saveta lidera Evropske unije i takođe im dalo veću pregovaračku moć u parlamentu. Predviđa se da će En Marche osvojiti 22 mesta u narednom Parlamentu, što bi predstavljalo značajan podsticaj za projektovanu grupu od 72 poslanika ALDE-a.\nAli, uprkos uspostavljanju bliskih veza, En Marche je takođe jasno stavila doznanja da se neće pridružiti liberalnoj grupi u Parlamentu. Umesto toga, Makronova partija predviđa formiranje nove grupe koja bi uključivala partije koje su trenutno deo ALDE, ali i nove stranke i druge koje su trenutno u drugim političkim porodicama, kao što su socijaldemokrate i zeleni.\nALDEEvropski palamentIzbori za Evropski parlament 2019Savez liberala i demokrata\nCIVICUS: Srbija na listi država u kojima su ozbiljno ugrožene građanske slobode\nAmbasadori osam NATO zemalja izrazili žaljenje zbog civilnih žrtava NATO bombardovanja 1999.\nŠinas: Komisija se neće pridružiti tužbi Slovenije protiv Hrvatske\nEWB 18. 06. 2018.\nAustrija i Nemačka jednoglasno protiv predloga novog budžeta EU\nNi nakon 4 godine HR se u EU ne doživljava kao ravnopravna\nEWB 17. 08. 2017. 17. 08. 2017.


Danas je uobičajeno da neke prvorotke u porodilište uđu sa navršenih 35 pa i 40 godine, ali ni sačuvana jajna ćelija nije garant da će plan o željenoj trudnoći biti ostvariv\nSredinom osamdesetih godina prošlog veka na Klinici za ginekologiju i akušerstvo doneto je na svet oko 11.000 beba, a tokom protekle godine skoro dvostruko manje, svega 5.602 novorođenčeta, iako je reč o jednom od najvećih porodilišta u zemlji. Lekare sem sve manjeg broja prinova brine i činjenica da žene sve kasnije postaju majke – iako je danas uobičajeno da prvorotke u porodilište uđu između 35. i 40. godine, a onda zbog odlaganja materinstva pojedine ostanu bez potomstva, upozorio je dr Nebojša Radunović, akademik i profesor Medicinskog fakulteta u Beogradu.\nOvaj stručnjak je na nedavno održanom skupu u Srpskoj akademiji nauka i umetnosti” pod nazivom „Srbija: rod, politike i stanovništvo” istakao da stopa neplodnosti vremenom raste – između 20. i 24. godine iznosi osam procenata, a od 30 do 34 godine penje se na 14 odsto. U periodu između 35. i 39. godine života svaka peta žena ima problem sa neplodnošću, a na pragu pete decenije trećina ne može da zatrudni. Podaci izvedeni iz poslednjeg popisa stanovništva kažu da svaka četvrta žena u Srbiji i svaki treći muškarac nije u braku, a najveći broj porodica ima samo jedno dete.\n– Odlaganje materinstva je trend u svim razvijenim zemljama sveta, a pre desetak godina u SAD je vođena agresivna kampanja sa ciljem da žene motiviše da svoje jajne ćelije zamrznu u dvadesetim godinama, da bi mogle da ih iskoriste kasnije, kad steknu obrazovanje, izgrade karijeru, pronađu pravog partnera… Veliki broj žena se odlučio na ovaj korak, a kada su posle nekoliko godina odlučile da „odmrznu” svoje jajne ćelije, mnoge su ustanovile da njihov reproduktivni materijal nije kvalitetan i da se ne može iskoristiti za oplodnju. Nauka je u međuvremenu napredovala i sada postoje i određene mogućnosti da se proveri kvalitet jajne ćelije pre zamrzavanja, ali odlaganje materinstva može biti eksperiment sa neizvesnim ishodom – upozorio je dr Radunović.\nOn je istakao da su metode vantelesne oplodnje pu velikoj meri usavršene pa lekarima danas nije problem da pomognu ženi da zatrudni, pod uslovom da ima jajne ćelije. Međutim, sa godinama broj jajnih ćelija se smanjuje i one postaju manje kvalitetne. Trebalo bi imati na umu i činjenicu da i muški „ipsilon” hromozom nije isti kao pre nekoliko decenija, pa se smatra da je u trećini slučajeva za neplodnost para „odgovorna” žena, u trećini slučajeva to je muškarac, a u preostaloj trećini reč je o zajedničkom faktoru.\nIako se u našoj zemlji na 100 devojčica rađa 106 dečaka, u Srbiji živi oko 200.000 žena više nego muškaraca. Osim toga, pripadnice lepšeg pola žive u proseku i pola decenije duže, a ova statistika je planetarne prirode. Naime, u svim zemljama sveta žene duže uživaju u plodovima trećeg doba, a najveća razlika u životnom veku je u zemljama bivšeg SSSR-a, u kojima bake žive čak deceniju duže od deka. Uzroci ove rodne nejednakosti su biološki, jer majka priroda se maćehinski odnosi prema muškarcima.\n– Neonatologija je dokazala da su muškarci osetljiviji i pre rođenja: muški fetusi teže opstaju od ženskih, prevremeno rođeni dečaci četiri puta češće umiru od devojčica, a sindrom ‚iznenadne smrti novorođenčadi’ je češći kod muških beba. Ta razlika se smanjuje do puberteta, kada dečaci mnogo češće od devojčica postaju žrtve saobraćajnih nesreća i tuča. Testoteron je taj koji u velikoj meri određuje ponašanje muškaraca, zbog čega se smatra da su muškarci agresivniji pol. S druge strane, ženski polni hormon estrogen štiti kardiovaskularno zdravlje dama do ulaska u menopauzu – navela je Jelena Stojilković Gnjatović, asistent na smeru demografija Geografskog fakulteta u Beogradu\nDruga grupa faktora koji uzrokuju razliku u životnom veku je socijalne prirode – muškarci rade teže i opasnije poslove, ređe idu kod doktora i više konzumiraju alkohol i psihoaktivne supstance. Oni su češće žrtve i vinovnici (samo)ubistava i saobraćajnih nezgoda. Žene imaju odgovorniji odnos prema sopstvenom zdravlju i daleko ređe se bave rizičnim zanimanjima. S druge strane, nauka je dokazala da brak predstavlja najbolju „polisu životnog osiguranja” za pripadnike jačeg pola – najduže žive muškaraca koji nose burmu.\nTagovi :natalitet, odlaganje majčinstva, odlaganje roditeljstva, vantelesna oplodnja


Anesteziolozi pozivaju tužioce da istraže respiratore koji ubijaju pacijente - Akta.ba\n04.04.2021. 12:28 / Izvor: Avaz.ba\nMeđu medicinskim radnicima na Kliničnom centru univerziteta u Sarajevu (KCUS) od jutros kruži SMS poruka u kojoj jedan od anesteziologa koji rade sa pacijentima oboljelim od korone poziva tužilaštvo da reaguje, saznaje "Avaz".\n"Imaju dovoljno da reaguju samo na osnovu fotografije da su u pogonu, činjenica koje imaju o tim respiratorima i da traže sudskim putem naš originalni interni dopis koji smo slali, uz email korespodenciju. Da žele pomoći ljudima i da imaju snage, to bi uradili. Sve to tiho da se ne stvara panika među ljudima.", stoji u SMS poruci.\nDodaje se da treba "sudski tražiti potpisani dopis", "izvještaj o respiratorima, gdje se smiju koristiti".\nFaksimil SMS poruke anesteziologa sa KCUS-a :\n"Uz slike sa Hayata, dovoljno za pravnu akciju.",- zaključuje se u SMS poruci jednog od ansteziologa sa KCUS-a.\nJučer se dramatičnim pismom javnosti obratila grupa ljekara sa KCUS-a.\nU pismu objašnjavaju teško stanje na KCUS-u kojim rukovodi direktorica Sebija Izetbegović.\nLjekari su upozorili da respiratori koje je nabavila kompanija "Srebrena malina" po nalogu federalnog premijara Fadila Novalića, nisu za upotrebu u liječenju teških pacijenata i da takvi respiratori bukvalno ubijaju pacijente koji se liječe od korone na KCUS-u.


Komentirajući izjave da je “Komšić počeo proces rušenja države” naglasio je kako su takve izjave smiješne.\nAmbasador Bosne i Hercegovine pri UN-u Sven Alkalaj kazao je da u UN-u Dodika niko nije “ni najmanje doživio” komentirajući reakcije tog člana Predsjedništva uoči i nakon govora predsjedavajućeg Predsjedništva Bosne i Hercegovine Željka Komšića na Generalnoj skupštini tog tijela.\nAlkalaj je gostujući na N1 kazao i da je govor predsjedavajućeg Predsjedništva Komšića naišao na veoma povoljne reakcije u New Yorku.\n– Bio je prilično izbalansiran, ukazao je na probleme s kojima se susrećemo u BiH i na ključno pitanje uopšte u svijetu a to je stanje ljudskih prava. Važno je bilo da se kaže kakvo je to stanje u BiH i oko primjene presuda Suda za ljuska prava u Strazburu koje više od 10, 15 godina se ne primjenjuju. Sudske odluke se moraju primjenjivati. Kritično nam je i kad su u pitanju civilizacijske forme i kao i veličanje ratnih zločina, genocida – istakao je Alkalaj.\nIzmeđu ostalog je kazao i da će Milorad Dodik završiti “na smetljištu historije”.\nIstaknuo je da je Komšića primio generalni seretark UN-a Antonio Guterres kao predsjedavajućeg Predsjedništva BiH, da je bio organizvan sastanak na kome se razgovaralo o svim stvarima u BiH.\n– Kad pročitate govor, ničim ne potiče to, čak vodi ka suzbijanju i pozivanju na proces primjene tih odluka o ljudskim pravima a to što nekima ne odgovara što se uopće obratio ili iznio te stvari, mislim da nije iznio ništa što nije tačno – potcrtao je Alkalaj.\n– Ja koji pripadam grupi Ostalih ne mislim da su te poruke takve. Poruke su bile da u BiH trebaju biti svi ravnopravni ljudi, građani i svi narodi. To je trebala biti poruka a svako može tumačiti poruku kako mu odgovara, kako bi svojim biračima dao šlagvort kako on to želi da implicira. Poruka je bila jedinstvena, dobra i tako je i prihvaćena od brojnih mojih kolega – rekao je.


U jednom sportu otkazana kompletna sezona - MaxBet Sport\nVreme je pandemije koronavirusa koja je okovala ceo svet. Čelnici takmičenja širom planete razmatraju načine i mogućnosti da privedu kraju ili održe sezonu. Već su odloženi Evropsko prvenstvo u fudbalu i Olimpijske igre u Tokiju. Međunarodna odbohkaška federacija (FIVB) donela je odluku da otkaže kompletnu sezonu u odbojci na pesku!\nNa meču Kupa Belorusije Brest – Šahjtor S, naša kladionica nudi kvotu 5.40 za igru X-1.\nFIVB je u saopštenju istakla da je cilj odluke da se zaštti zdravlje i bezbednost sportista, zvaničnika i navijača u toku pandemije koronavirusa.\nKrovna organzacija svetske odbojke navela je da su sve promene u kalendaru nastale posle sagledavanja situacije u svetu i posle konsulatacija sa MOK i Svetskom zdravstvenom organizacijom. FIVB je prethodno suspendovala svih 17 turnira koji je trebalo da bzdu kvalifikacioni za Olimpijske igre. Način kvalifikovanja za Igre u Tokiju biće naknadno određen.\nTagovi:FIVBOdbojkaOdbojka na pesku\nNastavljaju da se otkazuju trke u Moto GP\nUMALO IZNENAĐENJE Budućnost vodila sa 15 razlike protiv Borca, ali pobedu izborila u poslednjim sekundama


Nova britanska vlada najavljuje mere štednje\nNova britanska vlada najavila je da će joj finansijsko zdravlje zemlje biti glavni prioritet.\nKraljica Elizabeta Druga je danas zvanično otvorila sednicu Parlamenta i iznela nacrte zakona koje priprema nova koaliciona vlada premijera Dejvida Kamerona. Svečanost održana u skladu sa vekovnom tradicijom, obuhvatila je fijakere, fanfare, pa čak i topovsku paljbu, ali se kraljica u svom govoru brzo usredsredila na tešku ekonomsku situaciju u Britaniji. Ona je saopštila zakonodavcima da će najvažniji zadatak njene vlade biti smanjenje deficita i obnavljanje ekonomskog rasta.\nDug britanske vlade se u poslednje vreme znatno povećao, dok zemlja pokušava da se izvuče iz globalne recesije. Nova vlada je juče predstavila prvu od više mera sa ciljem smanjenja izdataka za 7 milijardi dolara.\nMedju drugim merama koje nova vlada priprema su i one koje bi ograničile ulazak imigranata van EU, kao i reforme političkog sistema, kojima bi se izmedju ostalog zahtevalo da se parlamentarni izbori održavaju svake pete godine. Takodje se predvidja da britanski gradjani dobiju priliku da se izjasne o svakom novom prenosu ovlašćenja na evropske institucije. Očekuje se da će nova koaliciona vlada takodje ukinuti kontroverzni program koji zahteva da strani državljani nose specijalne legitimacije.


Napad na humanitarni konvoj UN — prevara - 05.10.2016, Sputnik Srbija\nNapad na humanitarni konvoj UN u Alepu je „dobro pripremljena obmana“, smatra grupa nezavisnih vojnih stručnjaka pri Međunarodnoj grupi za podršku Siriji (ISSG). 05.10.2016, Sputnik Srbija\n16:11 05.10.2016 (Osveženo: 16:43 05.10.2016)\n© AFP 2022 / Omar haj kadourOstaci humanitarnog konvoja pogođenog u vazdušnom napadu u blizini sirijskog Alepa\nPrema izveštaju ovih eksperata, oni su proučavali video-snimak napravljen ruskih dronova koji su pratili konvoj, na kome se jasno vidi da „automobil sa prikolicom nosi minobacač velikog kalibra“. Takođe su istakli da su teroristi Nusra fronta bili aktivni u regionu kada je konvoj napadnut.\nEksperti su analizirali snimke i fotografije napada i došli do zaključka da je „napad“ insceniran: posebno, kabina jednog kamiona nije pogođena, dok je njen teret uništen. Osim toga, rupe od navodne municije na kamionima prekrivene su rđom, a put nije oštećen, što bi moralo da bude drugačije u slučaju pravog vazdušnog napada.\n5 Oktobar 2016, 15:00\nStepen oštećenja u suprotnosti je sa verzijom vazdušnog napada: eksplozija u zatvorenom prostoru bi barem prevrnula kamione sa teretom, dok bi eksplozija ostavila krhotine u zidovima okolnih zgrada. Ali sudeći po fotografijama, kamioni su samo izgubili svoje cerade, a njihove gume ostale su netaknute, kartonske kutije ostale su na svojim mestima, a okolne zgrade nemaju pukotine.\nStručnjaci su takođe zbunjeni zbog kratera koji je navodno nastao tokom vazdušnog napada.\n„Centralni deo kratera povlači objekte unutra, umesto da ih rasejava okolo. Da li je to crna rupa?“\n„U pregledu ove preliminarne analize može se zaključiti da se radi o dobro pripremljenom insceniranom ili lažnom napadu“, navodi se u izveštaju.\nDiplomatski izvori izjavili su za agenciju RIA Novosti da je ovaj izveštaj upućen predstavnicima Sjedinjenih Američkih Država koji su „izrazili neslaganje sa zaključcima“.


Press Online :: Tehnologija :: SBB: Kablovski internet u Srbiji u usponu\nSBB: Kablovski internet u Srbiji u usponu\nSrpska kablovska mreža (SBB) ocenila je danas da "nije potpuno tačna" tvrdnja da je Srbija poslednja u Evropi po broju kablovskog interneta\nNavodeći da u Srbiji još uvek ima više korisnika kablovskog interneta nego korisnika ADSL konekcije, SBB navodi da je "iz nekog razloga razvoj ADSL-a u Srbiji stagnirao" i da to nije bio slučaj sa kablovskim internetom.\nSBB je u saopštenju naveo da je "jedan od najvećih provajdera kablovskog (broadbend) interneta u Srbiji", jer kablovski internet tog provajdera svakodnevno beleži rast korisnika, pogotovo od marta, kada su usluge niže za 30 odsto.\nSBB takođe podseća da je u toku akcija besplatnog priključenja na kablovski internet za učenike osnovnih i srednjih škola.\nSrpske kablovske mreže ima više od 50.000 internet korisnika u Srbiji, što je sa korisnicima na drugim kablovskim mrežama, više od svih ADSL konekcija u Srbiji zajedno, navodi se u saopštenju.\nKako ocenjuju u SBB-u, kablovski internet je u odnosu na ADSL u tehnološkom smislu moderniji način priključenja na globalnu mrežu.\nPrepreku daljem razvoju kablovskog interneta, kako navode u SBB-u, predstavlja skup i neefikasan način veleprodaje međunarodne internet


Četiri scenarija za „bregzit“ - Sputnjik Srbija\n16:40 14 Avgust 2020\n08:33 16.01.2019 (osveženo 09:30 16.01.2019) Preuzmite kraći link\nTe velike reči nisu nimalo pomogle: čak 432 poslanika glasala su protiv njenog predloga ugovora sa EU, kojim se uređuje Bregzit dok su je podržalo svega 202 poslanika.\nPremda parlament broji 650 stolica, Terezi Mej je trebala prosta većina, koja iznosi 318 glasova. Naime, sedmoro poslanika irske republikanske partije bojkotuje parlament, dok pravo glasa nema četvoro predsedavajućih i četvoro onih koji broje glasove.\nSevernoirski unionisti, koji podržavaju vladu Tereze Mej, takođe se protive dogovoru u sadašnjoj formi jer je u njega uključen i zaštitni mehanizam poznat pod pojmom „bekstop“.\nTa odredba podrazumeva otvorenu granicu između Severne Irske i Republike Irske. I jastrebovi iz redova torijevaca Tereze Mej strahuju da bi „bekstop“ vezao Ujedinjeno Kraljevstvo za EU na neodređeno vreme.\nNemački šef diplomatije Hajko Mas rekao je ranije u utorak: „Ako stvar večeras pođe naopako, moglo bi da bude novih razgovora“. Računica iza toga je pomalo naivna — EU bi mogla tu i tamo kozmetički da izađe u susret Londonu ne bi li tako Mejova pribavila još koji glas i pokušala ponovo sa glasanjem.\nAli zid na koji britanska premijerka nailazi kod kuće teško može da se probije kozmetičkim izmenama. Za suštinske promene dogovora u 27 preostalih članica EU nema više ni volje ni vremena.\nTereza Mej bi teoretski mogla da traži malo pomeranje roka i iz Brisela je bilo signala da bi se stvar mogla odgoditi do kraja juna. To sa sobom, međutim, nosi komplikacije: najpre, produžetke treba jednoglasno da odobre sve članice EU. Zatim, u maju su evropski izbori koji ne bi trebalo da se održe u Velikoj Britaniji. Naposletku, šta bi donela još tri meseca nakon bezmalo dve godine natezanja, konstatuje „Dojče vele“.\nZato je Tereza Mej pre glasanja najavila da po svaku cenu namerava da sprovede „volju naroda“, misleći na referendum od juna 2016. godine, kada je 51,9 odsto građana glasalo za „bregzit“. Mejova je više puta uveravala poslanike da je tvrdi, neuređeni „bregzit“ jedino što preostaje ukoliko odbiju njen plan.\nSa druge strane, levičar Korbin je dugo oklevao, ali odnedavno ne isključuje mogućnost novog referenduma.\nPrema anketi koju je objavio londonski Independent, većina građana je u slučaju propasti plana Tereze Mej htela novi referendum (46 odsto za naspram 28 odsto protiv), na kojem bi zatim 45 odsto glasalo za ostanak u EU, a 39 odsto za izlazak iz EU (16 odsto neopredeljenih).\nBregzit, EU, Evropa


Firmu koja ruši brdo na problematičnoj kosini na Koridoru 10 izabrao španski Azvi | Insajder\nPosao sanacije kosine na kojoj se urušio potporni zid na Koridoru 10 kod Grdelice, dobila je banjalučka firma Integral Inženjering, ali bez javnog tendera. Kako se ispostavilo, i u ovom slučaju je nastavljeno s ustaljenom praksom da podizvođače angažuje firma koja je u javnom nadmetanju dobila posao, bez obaveze objavljivanja ugovora. Koliko će koštati ugovoreni radovi sanacije i ko će račun na kraju platiti, izvođač ili građani, odgovor iz državnog preduzeća Koridori Srbije, nismo dobili.\nKako je najavio predsednik Srbije Aleksandar Vučić, nakon više rušenja probematične kosine, plan je izmenjen, a kosina se obezbeđuje izmeštanjem dela brda.\nNa pitanje Insajdera na koji način je i za ovaj posao angažovana firma Integral i zbog čega nije raspisan tender za ugovoreni posao sanacije, u Koridorima Srbije navode da je izvođač radova španska firma Azvi podizvođački ugovor sklopila sa firmom Integral, da Koridori nisu ugovorna strana te da ne potpisuju ugovore niti raspisuju tender.\n"Koridori Srbije daju saglasnost na izabranog podizvođača, ukoliko podizvođač ispunjava uslove. U konkretnom slučaju, Integral Inženjering ispunjava sve neophodne uslove, a pokazao se i kao neko ko ima iskustvo u ovakvoj vrsti izvođenja radova kao što je dodatno osiguranje kosina, poput Mrtvica 1, Mrtvica 2 i Momin kamen na kojima je upravo ovaj podizvođač uspešno izvodio radove", rečeno je Insajderu u Koridorima Srbije.\nOdgovor na pitanje koliko vredi ugovoreni posao i koji su uslovi i rokovi završetka radova, od Koridora Srbije koji su investitor na deonici kod Grdelice, nismo dobili. U ovom preduzeću nisu odgovorili ni na pitanje ko je uradio poslednji projekat sanacije klizišta i koliko je on koštao.\nZvanične procene nadležnih su da je šteta nastala urušavanjem potpornog zida oko tri miliona evra, a tvrde i da će taj iznos morati da plati izvođač radova na toj deonici španska firma Azvi jer je, kako takođe tvrde, menjala projekat bez odobrenja. Uprkos tome, kako se ispostavilo, ista ta firma za koju tvrde da je odgovorna za probleme na deonici Koridora 10 kod Grdelice, ostala je u poslu. Ne samo da ugovor sa njom nije raskinut, već je Azvi angažovao podizvođača za sanaciju kosine.\nNa ovaj način je nastavljena praksa u kojoj se na najvećim infrastrukturnim projektima angažuju podizvođači koji posao dobijaju mimo tendera, a samim tim i bez uvida javnosti u uslove, kriterijume i vrednost radova.\nPrema podacima koje su Koridori Srbije dostavili Insajderu, na deonici Gornje Polje - Caričina Dolina dugoj 11,8 kilometara, angažovano je pet podizvođača. Reč je o firmama “Han put”, “Site sur, Makspro", "Euromont", "Dib Bučje" i "MDB Gradnja". Kako je u međuvremenu angažovan i Integral, broj podizvođača se popeo na šest.\nMehanizam kontrole podizvođačkih ugovora ne postoji\nPrema istraživanju Insajdera, objavljenom u emisiji Zaobilaženje rupa, na izgradnji autoputeva u Srbiji – koridora 10 i 11 – učestvuje više firmi od broja kilometara koji se grade. Kako je Insajder ustanovio na oko 220 kilometara potpisano je oko 500 ugovora sa izvođačima i podizvođačima.\nZa veliki broj podizvođača angažovanih bez tendera niko nije odgovoran, adekvatna kontrola ne postoji, cena kilometra je uvećana, dok se rokovi za završetak puteva se uporno probijaju. Koridori Srbije navode da njihova odgovornost prestaje onog trenutka kada se izabere izvođač radova, a Ministarstvo građevinarstva navodi da njihova kontrola prestaje kad odgovornost preuzmu Koridori Srbije.\nPrema podacima do kojih je došao Insajder, a koji su objavljeni u emisiji Zaobilaženje rupa 2017. godine, situacija na terenu sa podizvođačima je izgledala ovako:\nNa deonica Grabovnica – Grdelica, dugoj samo 5,6 kilometara angažovana su čak 23 podizvođača,\nNa deonici Grdelica – Caričina dolina, dugoj 11,8 kilometara angažovano je 35 podizvođača,\nDeonica Caričina dolina – Tunel Manajle, duga je 14,3 kilometra, a broj angažovanih podizvođača je čak 49,\nNa deonici Koridora 11 od Ljiga do Preljine, dugoj 40,46 kilometara radi 101 firma, sve angažovane bez tendera kao podizvođači.\nI dalje nepoznato ko je odgovoran za urušavanje potpornog zida\nNi više od mesec dana od kada se obrušio potporni zid na Koridoru 10 kod Grdelice, imena odgovornih nisu poznata. Nadležni prstom upiru u špansku firmu Azvi, za koju tvrde da je menjala projekte bez odobrenja


Služena liturgija i parastos za 81 poginulog borca i 10 civila na Borikama kod Rogatice - Glas Srpske\nSrna 02.08.2021 17:30\nROGATICA - U Crkvi Svetog Petra i Pavla na Borikama kod Rogatice danas je služena sveta liturgija, nakon koje je oko hrama obišla litija, a ispred spomen-ploče služen je i parastos za 81 poginulog borca i 10 civilnih žrtava rata iz odbrambeno-otadžbinskog rata.\nNačelnik opštine Rogatica Milorad Jagodić rekao je novinarima da je Ilindan tradicionalni praznik na koji se okuplja narod ovoga kraja, a i šire.\n"Na neki način izražavamo naše poštovanje i zahvalnost poginulim borcima. U Rogatici se radi na stambenom zbrinjavanju porodica poginulih boraca, te na zapošljavanju djece poginulih boraca, u okviru realnih mogućnosti", napomenuo je Jagodić.\nJagodić je istakao da je u fazi projektovanja centralni spomenik svim poginulim borcima i civilima sa područja opštine, koji će biti postavljen u centru Rogatice, a biće urađena konstrukcija finansiranja.\n"Radi se jedna stambena zgrada u kojom će stanovi biti namijenjeni za interno raseljena lica i porodice poginulih boraca", rekao je Sokolović.


24 03 2019 / 10:53\npetak, 14 septembar 2018 15:52\nod 14. do 16. septembra\nGrad Sombor će i ove godine biti domaćin Prvenstva Balkana u američkom fudbalu. Organizatori prvenstva su i ove godine Srpska asocijacija američkog fudbala i Savez američkog fudbala Vojvodine, a veliku podršku u organizaciji dali su Gradska uprava Grada Sombora, lokalni klub američkog fudbala “Celtis”, preduzeće „Sportex“ i američka dobrotvorna organizacija “His PRINT Ministries”.\nČetvrti po redu “Balkan Bowl” održaće se od 14. do 16. septembra na stadionu “PIK“ kraj Velikog Bačkog kanala, a učestvovaće reprezentacije Slovenije, Hrvatske i Bugarske, kao i Savez američkog fudbala Vojvodine .\nMečevi će se igrati u seniorskoj kategoriji beskontaktne verzije fudbala, to jest u fleg fudbalu. Osim takmičarskog dela, prvenstvo Balkana u američkog fudbalu ima za cilj i okupljanje nacionalnih saveza sa kojima bi se razgovaralo o dosadašnjim koracima u procesu formiranja Balkanske federacije američkog fudbala.